open-index/open-wikipedia-markdown huggingface dataset:
സിദ്ധിഖ് ഷമീർ

മലയാള സിനിമയിലെ ഒരു  സംവിധായകനാണ് **സിദ്ധിഖ് ഷമീർ**. 1994ൽ പുറത്തിറങ്ങിയ കടൽ എന്ന സിനിമ സംവിധാനം ചെയ്തുകൊണ്ടാണ് അദ്ദേഹം അരങ്ങേറ്റം കുറിച്ചത്. തുടർന്ന് ഇഷ്ടമാണ് നൂറുവട്ടം, മഴവിൽക്കൂടാരം എന്നീ ചിത്രങ്ങളും സംവിധാനം ചെയ്തു. അദ്ദേഹം മുപ്പതോളം നോവലുകൾ എഴുതിയിട്ടുണ്ട്.

## ആദ്യകാലം
സാഹിത്യകാരൻ മൊയ്തു പടിയത്തിന്റെയും ഖദീജയുടേയും അഞ്ചു മക്കളിൽ ഒരാളായി തൃശൂർ ജില്ലയിലെ കൊടുങ്ങല്ലൂരിൽ ജനിച്ചു.

## സിനിമാരംഗം
ബാബു ആൻ്റണി, ചാർമിള, വിജയരാഘവൻ, രാജൻ പി. ദേവ് തുടങ്ങിയവർ വേഷമിട്ട കടൽ (1994 ) എന്ന ചിത്രത്തിലൂടെയാണ് സംവിധായകനെന്ന നിലയിൽ സിദ്ധിഖ് ഷമീർ അറിയപ്പെടുന്നത്. പിന്നീട് റഹ്മാനെ നായകനാക്കി മഴവിൽക്കൂടാരം, ഇഷ്ടമാണ് നൂറുവട്ടം എന്നീ ചിത്രങ്ങളും സംവിധാനം ചെയ്തു. അദ്ദേഹത്തിന്റ കളിപ്പാവകൾ എന്ന കൃതി 2011 ൽ മൊഹബ്ബത്ത് എന്ന പേരിൽ ചലച്ചിത്രമായി.

## പ്രധാന കൃതികൾ

* കടൽ
* കല്ലായിപ്പുഴ
* നിക്കാഹ്
* കളിപ്പാവകൾ
* നിണമണിഞ്ഞ പൂക്കൾ
* ഒരുനോക്കു കാണാൻ
* ചക്കരക്കുടം
* കനൽവഴികൾ
* കനകകിനാക്കൾ
* മിസരിപ്പൊന്ന്
* ചന്ദനക്കാറ്റ് (ജനനി വാരികയിൽ)
* കൂപ്പ്
* കണ്ണീർമുത്തുകൾ

## അവലംബം
കെ.കെ. സുധാകരൻ

മലയാളത്തിലെ ജനപ്രിയ നോവലിസ്റ്റുകളിൽ ശ്രദ്ധേയനാണ് **കെ.കെ. സുധാകരൻ**. മലയാളത്തിലെ മുൻനിര പ്രസിദ്ധീകരണങ്ങളിലൂടെ നൂറു കണക്കിന് നോവലുകൾ സുധാകരൻ എഴുതിയിട്ടുണ്ട്. മഹാത്മാഗാന്ധി സർവകലാശാലയിലെ മുൻ അസിസ്റ്റന്റ് യൂണിവേഴ്‌സിറ്റി ലൈബ്രേറിയനായിരുന്നു. 1985 ഇൽ കലാകൗമുദി വാരികയിൽ ഖണ്ഡശ്ശ പ്രസിദ്ധീകരിച്ച *നമുക്കു നഗരങ്ങളിൽ ചെന്ന് രാപ്പാർക്കാം* എന്ന നോവലാണ് അദ്ദേഹത്തിന്റെ ഏറ്റവും പ്രശസ്തമായ നോവൽ. ഈ കൃതിയെ ആസ്പദമാക്കിയുള്ളതാണ് പി. പദ്മരാജൻ സംവിധാനം ചെയ്ത ക്ലാസിക് ചിത്രമായ 'നമുക്കു പാർക്കാൻ മുന്തിരിത്തോപ്പുകൾ'.

## ആദ്യകാലം
മാവേലിക്കര കല്ലുമല വളനല്ലൂർ വീട്ടിൽ എൻ കൃഷ്ണപ്പണിക്കരുടെയും കല്യാണി അമ്മയുടെയും ഏക മകനായി  1953 നവംബർ 17നാണ് കെ.കെ. സുധാകരൻ  ജനിച്ചത്. മാവേലിക്കരയിലെ ഗവ. ബോയ്‌സ് ഹൈസ്‌കൂൾ, മാവേലിക്കര ലൂർദ് ബിഷപ്പ് മൂർ വിദ്യാപീഠം, യൂണിവേഴ്സിറ്റി കോളേജ് തിരുവനന്തപുരം എന്നിവിടങ്ങളിലായിരുന്നു അദ്ദേഹത്തിന്റെ വിദ്യാഭ്യാസം. മാവേലിക്കര ബിഷപ്പ് മൂർ കോളേജിൽനിന്ന് സുവോളജി ഐഛികമായി 1971 ൽ ബിരുദം നേടി. മഹാത്മാ ഗാന്ധി സർവ്വകലാശാലയിൽ അസിസ്റ്റന്റ് ലൈബ്രേറിയനായി ജോലി ചെയ്തു.

കെ.കെ. സുധാകരന്റെ ഏറ്റവും പ്രചാരമുള്ള കൃതി *നമുക്കു ഗ്രാമങ്ങളിൽ ചെന്ന് രാപ്പാർക്കാം* ആണ്. കലാകൗമുദിയിലൂടെ അച്ചടിച്ചുവന്ന ഈ നോവലിന് ആർട്ടിസ്റ്റ് നമ്പൂതിരിയാണ് ചിത്രങ്ങൾ വരച്ചത്. 1986 ൽ നമുക്കു പാർക്കാൻ മുന്തിരിത്തോപ്പുകൾ എന്ന പേരിൽ ഈ നോവലിൻറെ ചലച്ചിത്ര ഭാഷ്യമുണ്ടായി. നീയെത്ര ധന്യ, ആയുർരേഖ എന്നീ സിനിമകളുടെ കഥയും അദ്ദേഹത്തിന്റേതാണ്. കഥയിലെ രാജകുമാരി, എൻ്റെ മാനസപുത്രി, പാരിജാതം തുടങ്ങിയവ ജനപ്രിയ ടെലിവിഷൻ പരമ്പരകളുടെ രചനയും നിർവ്വഹിച്ചു.

## പ്രധാന കൃതികൾ

# നമുക്കു നഗരങ്ങളിൽ ചെന്ന് രാപ്പാർക്കാം
# മുല്ലപ്പൂ ചൂടിച്ച വിരുന്നുകാരൻ
# രാത്രിവന്നു നിലാവും
# മൈഥിലി
# വശീകരണ യന്ത്രം
# പൂക്കളും ശലഭങ്ങളും
# കുതിരകൾ
# മായാജാലം
# നീലമറുക് (കഥാസമാഹാരം)
# കാറ്റിൽ തുറന്ന ജാലകം
# കൂട്ട്
# ഞായറാഴ്ചയുടെ ഓർമ്മയ്ക്ക്
# മഴയും നിലാവും
# ഏപ്രിൽ ലില്ലി
# സ്വയംവരം
# കണ്ണീർപ്പൂവ്
# വീഞ്ഞുവിരുന്ന്
# മധുപാത്രം
# മധുവിധു മായും മുമ്പേ
# അവൾ എന്നും തനിയെ
# മുഖമറിയാതെ കഥയറിയാതെ
# മിസ്‌ഡ് കോൾ
# നീ വരും നേരം
# ഹൃദയതാളം
# വിടപറയും നേരം
# ഇന്നലെയോ ഇന്നോ
# പമ്പരം
# കാമിനി
# പാരിജാതം
# വനശലഭം
# ഒരിക്കൽ മാത്രം
# മഴമുകിൽ പക്ഷി
# മറ്റു പലരുടേയും കാമുകൻ
# സ്വപ്‌നാടനം
# ചില നേരത്ത് ചില പെൺകുട്ടികൾ
# അടുത്തവീട്ടിലെ ആൺകുട്ടി
# അനുപല്ലവി 
# നിഴൽ പോലെ
# എന്റ മാനസപുത്രി
# ജലരേഖ
# കഥയിലെ രാജകുമാരി
# ഫെബ്രുവരി ഏഴാംനാൾ
# സോളമന്റെ സോഫിയ
# ചില്ലുകൊട്ടാരം
# കൺകെട്ട്
# ദേവത
# കാമുകി
# ശലഭങ്ങളുടെ കാമുകി
# ജലരേഖ
# ഏകാന്ത സുന്ദര രാത്രികൾ
# ഭ്രമം
# വഴിവിളക്കുകൾ
# റോസ്മേരി എന്റ കൂട്ടുകാരി
# ആ്തമാവിന്റെ ദാഹം
# രേഖയിൽ ഇല്ലാത്തത്
# പ്രബല
# മനസ്സ്
# ഏകതാരം
# എന്ന് സ്വന്തം കൂട്ടുകാരി (ടി.വി. പരമ്പര)
# ഒരു രാത്രിയെങ്കിലും
# സ്നേഹിക്കാൻ ഒരു കാലം
# ഡെസ്ഡിമോണയുടെ കാമുകൻ
# അനുരാഗനാടകം (നോവലൈറ്റ്)
# ശ്യാമസുന്ദരന്റെ ജാനകി
# ഏകാന്തസുന്ദര രാത്രികൾ

## അവലംബം
കോട്ടയ്ക്കൽ കേശവൻ കുണ്ഡലായർ

കഥകളി നടനാണ് **കോട്ടയ്ക്കൽ കേശവൻ കുണ്ഡലായർ**(3 മാർച്ച് 1960). കത്തിവേഷങ്ങളിലും പച്ചവേഷങ്ങളിലും   അറിയപ്പെടുന്ന ഒരു കലാകാരനാണ് കേശവൻ കുണ്ഡലായർ.  2023 ലെ കലാമണ്ഡലം പുരസ്കാരം ലഭിച്ചിട്ടുണ്ട്.

## ജീവിതരേഖ
നാരായണൻ കുണ്ഡലായരുടേയും ശ്രീമതി കല്യാണീ അന്തർജ്ജനത്തിന്റേയും മകനായി ജനിച്ചു.  1972 ൽ പന്ത്രണ്ടാം വയസ്സു മുതൽ കോട്ടക്കൽ പി.എസ്.വി നാട്യസംഘത്തിൽ ചേർന്നു കഥകളി പഠനം ആരംഭിച്ചു. ആദ്യ ഗുരു   കോട്ടക്കൽ കൃഷ്ണൻ‌കുട്ടിനായർ. കൂടാതെ കോട്ടക്കൽ ഗോപിനായർ, കോട്ടക്കൽ അപ്പു നായർ, മാങ്ങാട്ട് നാരായണൻ നായർ, കോട്ടക്കൽ ചന്ദ്രശേഖര വാര്യർ,  കോട്ടക്കൽ ശംഭു എമ്പ്രാന്തിരി എന്നിവരൊക്കെ ഗുരുക്കന്മാരാണ്. 1986  വരെ കോട്ടക്കൽ പഠിച്ചതിനുശേഷം അവിടെ തന്നെ അദ്ധ്യാപകനായി തുടരുന്നു.  

ഭാര്യ ശാകാംബരി

മക്കൾ വൈഷ്ണവി, വാണി 
## പുരസ്കാരങ്ങൾ
* 2023 ലെ കലാമണ്ഡലം പുരസ്കാരം 
## അവലംബം


വർഗ്ഗം:കഥകളി നടന്മാർ
വർഗ്ഗം:കഥകളിക്കുള്ള കേരള കലാമണ്ഡലം പുരസ്കാരം ലഭിച്ചവർ
റൗത് നാച്ച

ലഘുചിത്രം|Raut Nacha at Chhattisgarh, India
റൗത് നാച്ച എന്നത് റൗത് ജാതിയിൽപ്പെട്ട ആളുകൾ അവതരിപ്പിക്കുന്ന ഒരു നൃത്തമാണ്. അവർക്ക് ഇത് കൃഷ്ണനെ ആരാധിക്കുന്നതിന്റെ പ്രതീകമായിട്ടാണ്. 'ദേവ് ഉദ്നി ഏകാദശി' സമയത്ത് അവർ ഈ നൃത്തം അവതരിപ്പിക്കുന്നു. ഹിന്ദു പഞ്ചാംഗം (കലണ്ടർ) അനുസരിച്ച്, അൽപ്പസമയം വിശ്രമിച്ചതിനുശേഷം ദേവന്മാരെ ഉണർത്തുന്ന സമയമാണിതെന്ന് വിശ്വസിക്കപ്പെടുന്നു.

## അവലംബം

വർഗ്ഗം:ഇന്ത്യയിലെ നൃത്തങ്ങൾ
കുറുവ (നെല്ല്)

ഒരിനം നാടൻ നെല്ലിനമാണ് കുറുവ. നൂറ്റിയിരുപത് ദിവസം മൂപ്പും നാലടി പൊക്കവും ഉള്ള കുറുവ, അത്യാവശ്യം വിളവ് നൽകുന്ന ഒരിനം നെല്ലണ്. ചെറിയ അരി ആയതിനാൽ കഴിക്കാൻ രുചികരവും പലഹാരങ്ങൾക്കും ഉപയോഗിച്ച് വരുന്നു. കേരളത്തിൻ്റെ പല ജില്ലകളിലും ഇത് കൃഷി ചെയ്ത് വരുന്നു.

## അവലംബം

വർഗ്ഗം:നെല്ലിനങ്ങൾ
ഗോൺബോ രംഗ്ജോൺ

ഇടത്ത്‌|ലഘുചിത്രം| ഗോൺബോ രംഗ്ജോൺ കാർഗ്യാക്കിൽ നിന്നുള്ള കാഴ്ച്ച
കേന്ദ്രഭരണ പ്രദേശമായ ലഡാക്കിലെ സാൻസ്‌കറിലെ ലുങ്‌നാക് താഴ്‌വരയിൽ സ്ഥിതിചെയ്യുന്ന കാർഗ്യാക് ഗ്രാമത്തിന് തെക്ക് സ്ഥിതി ചെയ്യുന്ന ഒറ്റപ്പെട്ട ഉയർന്ന പാറക്കെട്ടുകൾ നിറഞ്ഞ മലയാണ് **ഗോൺബോ രംഗ്‌ജോൺ** . ടിബറ്റൻ ബുദ്ധമതം ആചരിക്കുന്ന പ്രാദേശിക നിവാസികൾ ഇത് വിശുദ്ധമായി കണക്കാക്കുകയും ഇതിനെ ദൈവത്തിൻ്റെ പർവതം എന്ന് വിളിക്കുകയും ചെയ്യുന്നു.  ഡാർച്ച - പദും ട്രെക്ക് റൂട്ടിലും ഡാർച്ച-പദും റോഡിലുമാണ് ഗോൺബോ രംഗ്ജോൺ സ്ഥിതി ചെയ്യുന്നത്. ഈ പാറക്കെട്ടിന് ഏകദേശം  വടക്കായി സ്ഥിതിചെയ്യുന്ന കാർഗ്യാക് ഗ്രാമത്തിൽ നിന്ന് നോക്കിയാൽ ഗോൺബോ രംഗ്ജോൺ കാണാം. ഈ മലയുടെ ഏറ്റവും ഉയർന്ന ഭാഗത്തിന്  ഉയരമുണ്ട്. ഈ മലയുടെ അടിഭാഗത്തിന് ഏകദേശം  ഉയരമുണ്ട് . 

## അവലംബങ്ങൾ
കർനൂൽ

ആന്ധ്രാപ്രദേശിലെ ഒരു നഗരമാണ് **കർനൂൽ** അഥവാ **കർണൂൽ**. മുമ്പ് ഇത് ആന്ധ്രാ സംസ്ഥാനത്തിൻ്റെ തലസ്ഥാനമായിരുന്നു (1953-1956).    ഈ നഗരം "രായലസീമയുടെ കവാടം" എന്നും അറിയപ്പെടുന്നുണ്ട്. മൺസൂൺ മഴയിൽ മേൽമണ്ണ് ഒലിച്ചുപോയതിനുശേഷം കർനൂലിൻ്റെ തരിശായ ഭൂമിയിൽ വജ്രങ്ങൾ കണ്ടെത്താമെന്നതിനാൽ വജ്രവേട്ടയ്ക്കും കർനൂൽ പ്രശസ്തമാണ്.  കർനൂൽ ജില്ലയുടെ ആസ്ഥാനം കൂടിയാണ് ഈ നഗരം. 2011ലെ സെൻസസ് പ്രകാരം ഇവിടത്തെ ജനസംഖ്യ 484,327 ആണ്. ജനസംഖ്യാടിസ്ഥാനത്തിൽ കർനൂൽ സംസ്ഥാനത്തെ അഞ്ചാമത്തെ വലിയ നഗരമാണ്. തുംഗഭദ്ര നദിയുടെ തീരത്താണ് ഈ നഗരം സ്ഥിതി ചെയ്യുന്നത്. ആയിരക്കണക്കിന് വർഷങ്ങളായി ഈ പ്രദേശത്ത് ജനവാസമുണ്ടായിരുന്നെങ്കിലും, 16-ആം നൂറ്റാണ്ടിൽ കോണ്ട റെഡ്ഡി കോട്ടയുടെ നിർമ്മാണത്തോടെയാണ് ആധുനിക കർനൂൽ സ്ഥാപിതമാകുന്നത്.

## അവലംബം


## പുറത്തേക്കുള്ള കണ്ണികൾ

* 
* Kurnool district Mandal Information
ഡീപ്സീക്ക്

ഒരു ചൈനീസ് ആർട്ടിഫിഷ്യൽ ഇന്റലിജൻസ് കമ്പനിയാണ് **ഡീപ്സീക്ക്** (). ഇത് ഓപ്പൺ-സോഴ്സ് വലിയ ഭാഷാ മോഡലുകൾ (ലാർജ് ലാംഗ്വേജ് മോഡലുകൾ) വികസിപ്പിക്കുന്നതിൽ ശ്രദ്ധ കേന്ദ്രീകരിക്കുന്നു. ഈ സ്ഥാപനം പൂർണ്ണമായും ചൈനീസ് കമ്പനിയായ ഹൈ-ഫ്ലയറിന്റെ ധനസഹായത്തിലാണ് പ്രവർത്തിക്കുന്നത്. ഡീപ്സീക്കും അതിന്റെ മാതൃസ്ഥാപനമായ ഹൈ-ഫ്ലയറും ഝെജിയാങ് പ്രവിശ്യയിലെ ഹാങ്ഷൌ എന്ന നഗരം ആസ്ഥാനമാക്കിയാണ് പ്രവർത്തിക്കുന്നത്.

## പശ്ചാത്തലം

2015 ൽ,ഝെജിയാങ് യൂണിവേഴ്സിറ്റിയിലെ മൂന്ന് എഞ്ചിനീയർ ചേർന്നാണ് ഹൈ-ഫ്ലയർ ആരംഭിച്ചത്.

## ഇതും കാണുക

* ഓപ്പൺഎഐ

## പരാമർശങ്ങൾ

വർഗ്ഗം:Articles containing simplified Chinese-language text
വർഗ്ഗം:Articles containing Chinese-language text
ജുമാ അൽ മാജിദ്

ഐക്യ അറബ് എമിറേറ്റിലെ ഒരു പ്രമുഖ ബിസിനസുകാരനും രാഷ്ട്രീയ ഉപദേഷ്ടാവും ജീവകാരുണ്യപ്രവർത്തകനുമാണ് ജുമാ അൽ മാജിദ് (ജനനം:1930, ദുബായ്, യുണൈറ്റഡ് അറബ് എമിറേറ്റ്സ്).  ജുമാ അൽ മാജിദ് ഹോൾഡിംഗ് ഗ്രൂപ്പിന്റെ സ്ഥാപകനും ചെയർമാനുമാണ്. 2016 ൽ ലോകത്തിലെ ഏറ്റവും ധനികരായ അറബികളിൽ ഒരാളായി അൽ മാജിദ് തിരഞ്ഞെടുക്കപ്പെട്ടു.

യുഎഇ സമ്പദ് വ്യവസ്ഥയുടെയും സമൂഹത്തിന്റെയും പുരോഗതിക്ക്  അദ്ദേഹം നൽകിയ സംഭാവനകൾ ശ്രദ്ധേയമാണ്. വ്യാപാരം, ഉൽപ്പാദനം, റിയൽ എസ്റ്റേറ്റ് എന്നിവയിൽ താൽപ്പര്യമുള്ള വൈവിധ്യമാർന്ന കൂട്ടായ്മയായ ജുമാ അൽ മാജിദ് ഗ്രൂപ്പ് അദ്ദേഹം സ്ഥാപിച്ചു. വിദ്യാഭ്യാസം, ആരോഗ്യപരിപാലനം, മേഖലയിലെ സാംസ് കാരികവും സാമൂഹികവുമായ സംരംഭങ്ങളെ  പ്രോത്സാഹിപ്പിക്കൽ  തുടങ്ങിയ ജീവകാരുണ്യ പ്രവർത്തനങ്ങൾക്കും  ജുമ അൽ മാജിദിന് അംഗീകാരം ലഭിച്ചിട്ടുണ്ട്.

ദുബായ് ഇക്കണോമിക് കൗൺസിൽ ചെയർമാൻ, യുഎഇ സെൻട്രൽ ബാങ്ക് വൈസ് ചെയർമാൻ, എമിറേറ്റ്സ് ബാങ്ക് ഇന്റർനാഷണൽ ലിമിറ്റഡ് വൈസ് ചെയർമാൻ, ദുബായ് ചേംബർ ഓഫ് കൊമേഴ്സ് ആൻഡ് ഇൻഡസ്ട്രി ഡയറക്ടർ, അൽ-നിസ്ർ പബ്ലിഷിംഗ് (ഗൾഫ് ന്യൂസ്) ബോർഡ് അംഗം തുടങ്ങിയ പദവികൾ വഹിച്ചു. 

1950 ൽ അദ്ദേഹം ജുമാ അൽ മാജിദ് ഹോൾഡിംഗ് ഗ്രൂപ്പ് സ്ഥാപിച്ചു. ഇത് പിന്നീട് മിഡിൽ ഈസ്റ്റിലെ ഏറ്റവും പ്രശസ്തമായ സ്ഥാപനങ്ങളിലൊന്നായി മാറി. റിയൽ എസ്റ്റേറ്റ്, ട്രാവൽ ആൻഡ് ടൂറിസം, ഹോസ്പിറ്റാലിറ്റി, നിക്ഷേപങ്ങൾ, ഓട്ടോമൊബൈൽസ്, കരാർ, വാണിജ്യം എന്നിവയാണ് ഗ്രൂപ്പിന്റെ പ്രമുഖ വ്യാപാര മേഖലകൾ .

## അവലംബം

വർഗ്ഗം:1930-ൽ ജനിച്ചവർ
വർഗ്ഗം:എമറാത്തി വ്യാപാരികൾ
വർഗ്ഗം:ജീവിച്ചിരിക്കുന്നവർ
ബഹാഅൽ-ദിൻ നഖ്‌ഷ്ബന്ദ്

**ബഹാ അൽ-ദിൻ നഖ്ഷ്ബന്ദ്** (പേർഷ്യൻ: بهاءالدین محمد نقشبند; 1318-1389) നഖ്ഷ്ബന്ദി എന്ന പേരിലറിയപ്പെടുന്ന ഏറ്റവും വലിയ സൂഫി സുന്നി ഓർഡറുകളിലൊന്നിന്റെ സ്ഥാപകനായിരുന്നു.

## പശ്ചാത്തലം
1318 മാർച്ച് മാസത്തിൽ ഉസ്ബെക്കിസ്ഥാനിലെ ബുഖാറ നഗരത്തിൽ നിന്ന് ഒരു ഫർസാഖ് അകലെയുള്ള ഖസർ-ഇ ഹിന്ദുവാൻ ഗ്രാമത്തിലാണ് ബഹ അൽ-ദിൻ ജനിച്ചത്. ഈ പ്രദേശത്തെ  ഉദാസീനരായ ഭൂരിഭാഗം ജനങ്ങളെയും പോലെ, ബഹാ അൽ-ദിനും പേർഷ്യൻ ഭാഷ സംസാരിക്കുന്ന ഒരു താജികും അതിന്റെ സംസ്കാരത്തിൽ പങ്കാളിയുമായിരുന്നു. എച്ച്. അൽഗാർ / എൻസൈക്ലോപീഡിയ ഇറാനിക്ക പ്രകാരം, ബഹാ അൽ-ദിൻ ഇസ്ലാമിക പ്രവാചകൻ മുഹമ്മദ് (സ) ൽ നിന്ന് ജാഫർ അൽ-സാദിഖിലൂടെ (മരണം 765) പിന്തുടർച്ചക്കാരനാണെന്ന്  അവകാശപ്പെടുന്നു. ആദ്യകാല ഗ്രന്ഥങ്ങളിൽ ബഹാ അൽ-ദിന്റെ മുഹമ്മദ് (സ) യുമായുള്ള വംശപരമ്പരയെക്കുറിച്ച് പരാമർശിക്കുന്നില്ല, എന്നിരുന്നാലും അദ്ദേഹത്തിന്റെ ഗുരുവായിരുന്ന അമീർ കുലാൽ (മരണം 1370) ജാഫർ അൽ-സാദിഖിലൂടെ മുഹമ്മദിന്റെ പിൻഗാമിയാണെന്ന് സൂചിപ്പിക്കുന്നതിലൂടെ, അവരുടെ വംശാവലി പിന്നീട് കൂട്ടിക്കലർത്തപ്പെട്ടതായിക്കാമെന്ന് മനസിലാക്കാം.

## അവലംബം
കൊങ്കണി വിക്കിപീഡിയ

വിക്കിമീഡിയ ഫൗണ്ടേഷന്റെ കീഴിലുള്ള വിക്കിപീഡിയയുടെ കൊങ്കണി ഭാഷാ പതിപ്പാണ് **കൊങ്കണി വിക്കിപീഡിയ**. 2015 ജൂലൈയിലാണ് ഇത് ആരംഭിച്ചത്. ഇതിന് മുമ്പ് 2006 മുതൽ ഇത് ഇൻകുബേഷനിലായിരുന്നു. നിലവിൽ പ്രോജക്റ്റിൽ  ഉള്ളടക്ക ലേഖനങ്ങളുണ്ട്. ഈ വിക്കിപീഡിയയിലെ ആകെ തിരുത്തലുകളുടെ എണ്ണം  ആണ്.

## അവലംബം

## ബാഹ്യ ലിങ്കുകൾ
*
തമിഴ് റോക്കേഴ്സ്

ടെലിവിഷൻ ഷോകൾ, സിനിമകൾ, സംഗീതം, വീഡിയോകൾ എന്നിവയുൾപ്പെടെ വിതരണം ചെയ്യുന്ന ഇന്ത്യ അധിഷ്ഠിതമായ ഒരു ടോറൻ്റ് വെബ്‌സൈറ്റാണ് **തമിഴ് റോക്കേഴ്സ്**. മാഗ്നറ്റ് ലിങ്കുകളുടെയും ടോറൻ്റ് ഫയലുകളുടെയും സഹായത്തോടെ സിനിമകളും വീഡിയോകളും തിരയാനും ഡൗൺലോഡ് ചെയ്യാനും ഈ ടോറൻ്റ് വെബ്‌സൈറ്റ് സന്ദർശകരെ അനുവദിക്കുന്നു. ആയിരക്കണക്കിന് വരിക്കാരുള്ള ഒന്നിലധികം ടെലിഗ്രാം ചാനലുകളും ഗ്രൂപ്പുകളും ഈ ടോറൻ്റ് വെബ്‌സൈറ്റ് പ്രവർത്തിപ്പിക്കുന്നു. ടോറൻ്റ്ഫ്രീക്കിൻ്റെ 2020 ലെ ഏറ്റവും ജനപ്രിയമായ 10 ടോറൻ്റ് സൈറ്റുകളുടെ പട്ടികയിൽ പത്താമത്തെ ജനപ്രിയ ടോറൻ്റ് സൈറ്റാണ് തമിഴ് റോക്കേഴ്‌സ്.

ഇന്ത്യയിൽ വെബ്‌സൈറ്റിലേക്കുള്ള ആക്‌സസ് തടയാൻ ഇന്ത്യൻ സർക്കാർ ഐഎസ്‌പികളോട് ഉത്തരവിട്ടിട്ടുണ്ട്. പുതിയ വെബ് വിലാസങ്ങളുടെ ഒരു പരമ്പരയിലേക്ക് മാറിക്കൊണ്ട് ഈ വെബ്സൈറ്റ് ഇപ്പോഴും പ്രവർത്തനം തുടരുന്നു. ആപ്പുകൾ, ഹോസ്റ്റിംഗ് ദാതാക്കൾ എന്നിവയുടെ പരമ്പരാഗത ലിസ്റ്റ് മാറ്റിനിർത്തിയാൽ സിനിമാ വ്യവസായ ഗ്രൂപ്പായ മോഷൻ പിക്ചർ അസോസിയേഷൻ (എംപിഎ) തമിഴ്റോക്കേഴ്സിനെ കുപ്രസിദ്ധ സൈറ്റുകളിൽ ഒന്നായി പട്ടികപ്പെടുത്തുന്നു.
## ചരിത്രം
2011-ൽ സ്ഥാപിതമായ ഒരു ബൂട്ട്‌ലെഗ് റെക്കോർഡിംഗ് ശൃംഖലയായിരുന്നു തമിഴ് റോക്കേഴ്‌സ് പിന്നീട് ഇത് ഒരു പൊതു ടോറൻ്റ് വെബ്‌സൈറ്റായി മാറി. ഈ വെബ്സൈറ്റ് ഇംഗ്ലീഷ് ഓഡിയോയ്‌ക്കൊപ്പം ഇന്ത്യൻ ഭാഷകളിലേക്ക് ഡബ്ബ് ചെയ്‌ത ഹോളിവുഡ് സിനിമകളും ഇന്ത്യൻ സിനിമകളും പ്രത്യേകിച്ച് തമിഴ് സിനിമകളും പൈറേറ്റഡ് കോപ്പികളിലേക്ക് ലിങ്ക് ചെയ്യുന്നു.

2018 മാർച്ച് 14 ന് സൈറ്റിന് പിന്നിൽ പ്രവർത്തിച്ച മൂന്ന് പേരെ പോലീസ് അറസ്റ്റ് ചെയ്തു. ഇവരിൽ ഒരാൾ സൈറ്റ് അഡ്മിനിസ്ട്രേറ്ററാണെന്ന് കരുതപ്പെടുന്നു. 2019 മെയ് 23 ന് കോയമ്പത്തൂരിൽ തമിഴ് റോക്കേഴ്‌സിൻ്റെ കൂടുതൽ അംഗങ്ങളെ അറസ്റ്റ് ചെയ്തു.

2020 ഒക്‌ടോബർ 19-ന് സൈറ്റ് ഓഫ്‌ലൈനായി കുറച്ച് സമയത്തിന് ശേഷം വീണ്ടും ഓൺലൈനായി നിരവധി ഡിഎംസിഎ ടേക്ക്ഡൗൺ നോട്ടീസുകൾ നൽകി ആമസോൺ ഇടപെട്ടതാണ് ഇതിന് കാരണം എന്ന് ഊഹിക്കപ്പെടുന്നു.

2024 ജൂലായ് 28 ന് സൈറ്റിൻ്റെ അഡ്മിനാണെന്ന് റിപ്പോർട്ടുചെയ്‌ത മറ്റൊരാളെ പൈറേറ്റിംഗിന് തിയേറ്ററിൽ സിനിമ റെക്കോർഡുചെയ്യുന്നതിനിടെ തിരുവനന്തപുരം പോലീസ് അറസ്റ്റ് ചെയ്തു.

## അവലംബം
സാൻസ്കർ നദി

സിന്ധു നദിയുടെ പ്രധാന പോഷകനദിയാണ് **സാൻസ്കർ നദി.** പ്രധാന നദിയ്ക്കു തുല്യമോ അല്ലെങ്കില് വലുതോ ആയ ഈ നദി ഇന്ത്യയിലെ ലഡാക്കിനുള്ളിലൂടെ പൂർണ്ണമായി ഒഴുകുന്നു. ഗ്രേറ്റ് ഹിമാലയൻ ശ്രേണിയുടെ വടക്കുകിഴക്കുനിന്ന് ഉത്ഭവിക്കുന്ന ഇത് സാൻസ്കർ പ്രദേശത്തിനുള്ളിൽ ഹിമാലയ നിരകളിലൂടെയും സാൻസ്കർ നിരയിലൂടെയും കടന്നുപോകുന്നു. നിമോ ഗ്രാമത്തിനു സമീപത്തുവച്ച് വടക്കുകിഴക്കായി ഒഴുകി ഇത് സിന്ധു നദിയുമായി ചേരുന്നു.   

## പദോൽപ്പത്തി
സാൻസ്കർ  (*Zangs-kar*) എന്നാൽ "വെളുത്ത ചെമ്പ്" അല്ലെങ്കിൽ പിത്തള എന്നാണ് അർത്ഥമാക്കുന്നത്.

## പ്രവാഹം
നദിയുടെ മുകൾ ഭാഗങ്ങളിൽ, ഇതിന് രണ്ട് പ്രധാന ശാഖകളുണ്ട്. ഇതിൽ ആദ്യത്തെ ശാഖയായ ദോഡാ നദിയുടെ ഉത്ഭവം  4,400 മീറ്റർ (14,400 അടി) ഉയരമുള്ള പർവത പാതയായ പെൻസി-ലയ്ക്ക്  സമീപമാണ്, കൂടാതെ സാൻസ്‌കർ മേഖലയുടെ തലസ്ഥാനമായ പദുമിലേക്ക് നയിക്കുന്ന പ്രധാന സാൻസ്‌കാർ താഴ്‌വരയിലൂടെ ഇത് തെക്ക്-കിഴക്ക് ദിശയിലേക്ക് ഒഴുകുന്നു. നദിയുടെ രണ്ടാമത്തെ ശാഖ 5,091 മീറ്റർ (16,703 അടി) ഉയരമുള്ള ഷിംഗോ ലാ ചുരത്തിനു സമീപത്തുനിന്ന് ഉത്ഭവിക്കുന്ന കാർഗ്യാഗ്, ബറലാച്ച-ലായ്ക്ക് സമീപത്തുനിന്ന് ഉത്ഭവിക്കുന്ന സരാപ് എന്നീ രണ്ട് പ്രധാന പോഷകനദികൾ ചേർന്നതാണ്. ഈ രണ്ട് നദികളും പുർനെ ഗ്രാമത്തിന് താഴെയായി സംയോജിച്ച് ലുങ്‌നാക് നദി (ലിങ്‌ടി അല്ലെങ്കിൽ സരാപ് എന്നും അറിയപ്പെടുന്നു) രൂപപ്പെടുന്നു. പിന്നീട് ലുങ്‌നാക് നദി വടക്ക്-പടിഞ്ഞാറ് ദിശയിലേക്ക് ഒഴുകി ഒരു ഇടുങ്ങിയ മലയിടുക്കിലൂടെ കടന്ന് സാൻസ്കറിന്റെ മധ്യ താഴ്‌വരയിലേക്ക് (പ്രാദേശികമായി ഗുങ് ഖോർ എന്നറിയപ്പെടുന്നു) ഒഴുകുകയും അവിടെ ദോഡാ നദിയുമായി ലയിച്ച് പ്രധാന സാൻസ്കർ നദിയായി മാറുകയും ചെയ്യുന്നു. നദി പിന്നീട് വശ്യസുന്ദരമായ സാൻസ്കർ മലയിടുക്കിലൂടെ കടന്ന് വടക്കുകിഴക്കൻ ദിശയിലേക്ക് ഒഴുകി ലഡാക്കിലെ നിമോ ഗ്രാമത്തിന് സമീപം സിന്ധുനദിയിൽ ചേരുന്നു.

## ടൂറിസം
ഈ പ്രദേശത്ത് ഹോംസ്റ്റേകൾ, ബുദ്ധ വിഹാരം, താഴ്‌വരയിലെ വിനോദ കേന്ദ്രങ്ങൾ എന്നിവയുണ്ട്.

## അവലംബം
നാഗിൻ

ബാലാജി ടെലിഫിലിംസിന് കീഴിൽ ഏക്താ കപൂർ നിർമ്മിച്ച, രൂപം മാറുന്ന നാഗങ്ങളെ കുറിച്ചുള്ള ഒരു ഇന്ത്യൻ അമാനുഷിക ഫിക്ഷൻ ടെലിവിഷൻ പരമ്പരയാണ് **നാഗിൻ**.

ആദ്യ സീസൺ 2015 നവംബർ 1 മുതൽ 2016 ജൂൺ 5 വരെ സംപ്രേഷണം ചെയ്തു. മൗനി റോയ്, അർജുൻ ബിജ്‌ലാനി, അദാ ഖാൻ, സുധ ചന്ദ്രൻ എന്നിവർ അഭിനയിച്ചു. 

രണ്ടാം സീസൺ 8 ഒക്ടോബർ 2016 മുതൽ 25 ജൂൺ വരെ സംപ്രേഷണം ചെയ്തു. മൗനി റോയ്, കരൺവീർ ബൊഹ്‌റ, അദാ ഖാൻ എന്നിവർ അഭിനയിച്ചു.

മൂന്നാം സീസൺ 2 ജൂൺ 2018 മുതൽ 26 മെയ് 2019 വരെ സംപ്രേഷണം ചെയ്തു. സുർഭി ജ്യോതി, പേൾ വി പുരി, അനിത ഹസാനന്ദാനി എന്നിവർ അഭിനയിച്ചു. 

നാലാം സീസൺ ഒരു പുതിയ തലക്കെട്ടോടെയാണ് അവതരിപ്പിച്ചത് *: ഭാഗ്യ കാ സെഹ്രീല ഖേൽ* ( പെൺസർപ്പം: വിധിയുടെ വിഷ ഗെയിം ). ഇത് 2019 ഡിസംബർ 14 മുതൽ സംപ്രേഷണം ചെയ്തു. കോവിഡ് -19 പൊട്ടിപ്പുറപ്പെട്ടതിനെത്തുടർന്ന് 2020 മാർച്ച് 22 മുതൽ ഇതിന്റെ ടെലികാസ്റ്റ് നിർത്തി 2020 ജൂലൈ 18-ന് പുനരാരംഭിച്ച് 2020 ഓഗസ്റ്റ് 8-ന് അവസാനിച്ചു. നിയ ശർമ്മയും വിജയേന്ദ്ര കുമേരിയയുമാണ് ഇതിൽ അഭിനയിച്ചത്.  

അഞ്ചാം സീസൺ 2020 ഓഗസ്റ്റ് 9 മുതൽ 2021 ഫെബ്രുവരി  വരെ സംപ്രേഷണം ചെയ്തു. സുർഭി ചന്ദന, ശരദ് മൽഹോത്ര, മോഹിത് സെഹ്ഗാൾ എന്നിവർ അഭിനയിച്ചു. 

ആറാമത്തെ സീസൺ 2022 ഫെബ്രുവരി 12 ന് പ്രീമിയർ ചെയ്തു തേജസ്വി പ്രകാശ്, സിംബ നാഗ്പാൽ, മഹെക് ചാഹൽ, പ്രതീക് സെഹാജ്പാൽ, അമൻദീപ് സിദ്ധു എന്നിവർ പ്രധാന വേഷങ്ങളിൽ അഭിനയിച്ചു.

## അവലംബം
സെന്റ് ഫ്രാൻസിസ് ഓഫ് അസീസ് ദേവാലയം റോഡ്സ്

ഗ്രീസിലെ റോഡ്‌സ് നഗരത്തിൽ സ്ഥിതി ചെയ്യുന്ന റോമൻ കത്തോലിക്കാ സഭയുടെ ദേവാലയമാണ് **കാത്തലിക് കത്തീഡ്രൽ ഓഫ് റോഡ്‌സ്** എന്ന പേരിലും അറിയപ്പെടുന്ന **സെന്റ് ഫ്രാൻസിസ് ഓഫ് അസീസി** **ദേവാലയം.** അക്കാൻഡിയ, സെന്റ് ജോൺ എന്നീ രണ്ട് ജില്ലകൾക്ക് മധ്യത്തിലായി ഇത് സ്ഥിതിചെയ്യുന്നു റോഡ്സ് നഗരത്തിലെ റോമൻ കത്തോലിക്കാ അതിരൂപതയുടെ കീഴിലുള്ള ദേവാലയമാണിത്.

1936 സെപ്റ്റംബർ 20 ന് ആർച്ച് ബിഷപ്പ് ജിയോവന്നി കാസ്റ്റെല്ലാനിയുടെയും ഡോഡെകാനീസിലെ ഇറ്റാലിയൻ ഗവർണറായിരുന്ന മാരിയോ ലാഗോയുടെയും സാന്നിധ്യത്തിൽ ദേവാലയത്തിന് തറക്കല്ലിട്ടു. വാസ്തുശിൽപ്പിയായിരുന്ന അർമാണ്ടോ ബെർണബിറ്റി രൂപകൽപ്പന ചെയ്ത ദേവാലയത്തിന്റെ നിർമ്മാണ പ്രവർത്തനങ്ങൾ 1939 ലാണ് പൂർത്തീകരിച്ചത്. 1940-ൽ പള്ളിയിൽ ഒരു ഓർഗൻ സജ്ജീകരിക്കുകയും ശില്പിയായ മോണ്ടെലിയോൺ കുരിശിന്റെ സ്ഥാനങ്ങൾ ചിത്രീകരിക്കുന്ന 14 ടെറാക്കോട്ട കൊത്തുപണികൾക്കൊണ്ട് ദേവാലയം അലങ്കരിക്കുകയും ചെയ്തു.

ഗായകസംഘത്തിന്റെ ഭിത്തികളിലെ ചുവർചിത്രങ്ങൾ വരച്ചത് പിയട്രോ ഗൗഡെൻസിയാണ്.  മധ്യ ബലിപീഠത്തിന് മുകളിലുള്ള മച്ചിലേയ്ക്ക് ഉയർന്നു നിൽക്കുന്ന ഒരു കുരിശന് ചുറ്റും നാല് സുവിശേഷകരുടെ ചിഹ്നങ്ങൾ സമമിതിയിൽ ക്രമീകരിച്ചിരിക്കുന്നു. അൾത്താരയുടെ വശങ്ങളിൽ യഥാക്രമം അനൗൺസിയേഷനെയും സെന്റ് മൗറീസിനെയും പ്രതിനിധീകരിക്കുന്ന ചിത്രങ്ങളും വരച്ചത് ഗൗഡെൻസിയാണ്.

## അവലംബം
ട്രൈപോഫോബിയ

ചെറുദ്വാരങ്ങളുടെയോ കുമിളകളുടെയോ മൊട്ടുകളുടെയോ കൂട്ടത്തെ കാണുമ്പോൾ ചിലർക്കുണ്ടാകുന്ന അസ്വസ്ഥതയെ സൂചിപ്പിക്കാനായി ട്രൈപ്പോഫോബിയ എന്ന സംജ്ഞ ഉപയോഗിക്കപ്പെടുന്നു. വെറുപ്പ്, ഭയം, പരിഭ്രമം എന്നിവ ഇത്തരം കാഴ്ചകളിലൂടെ ട്രൈപ്പോഫോബിയ ഉള്ളവരിൽ സൃഷ്ടിക്കപ്പെടുന്നു. ചിലരിലെങ്കിലും ഇത് ഓക്കാനത്തിനും ചൊറിഞ്ഞുതടിക്കലിനും കാരണമായേക്കാം

തേനീച്ചക്കൂട്, താമരപ്പൂവിലെ വിത്തുകളുടെ കൂട്ടം, കാപ്പിക്കപ്പിലെ കുമിളകൾ തുടങ്ങിയവയെല്ലാം ട്രൈപ്പോഫോബിയക്ക് കാരണമായേക്കാവുന്ന കാഴ്ചകൾക്ക് ഉദാഹരണങ്ങളാണ്. ഇതുവരെ ഒരു പ്രത്യേക മാനസിക വൈകല്യമായി  ഔദ്യോഗികമായി അംഗീകരിക്കപ്പെട്ടിട്ടില്ലെങ്കിലും, അമിതമായ ഭയവും ബുദ്ധിമുട്ടുകളും ഉണ്ടാവുകയാണെങ്കിൽ ഇത് ഒരു പ്രത്യേക ഫോബിയയായി കണാക്കാക്കപ്പെടുന്നു. ചെറിയ പരാദജീവികളോടും, മറ്റുള്ള വിഷജീവികളോടുമുള്ള പരിണാമപരമായ പ്രതികൂലനമാണിതെന്ന് അനുമാനിക്കപ്പെടുന്നു. എക്സ്പോഷർ തെറാപ്പി ഇതിനെതിരെ പ്രയോഗിക്കവുന്ന ചികിത്സയാണ്.

ഇത്തരത്തിലുള്ള കാഴ്ച കാണുമ്പോൾ ഏകദേശം 16% ആളുകളിൽ അസ്വസ്ഥതകൾ കാണപ്പെടുന്നതായി പഠനങ്ങൾ കാണിക്കുന്നു. സ്ത്രീകളിൽ ഇത് പുരുഷന്മാരെ അപേക്ഷിച്ച് കൂടുതലായി കാണപ്പെടുന്നു. 2005-ൽ നടന്ന ഒരു ഓൺലൈൻ സംഗമത്തിൽ പങ്കെടുത്ത ഒരു വ്യക്തി, സുഷിരം എന്നർത്ഥം വരുന്ന ട്രൈപ്പോ, അകാരണ ഭയം എന്നർത്ഥം വരുന്ന ഫോബിയ എന്നീ ഗ്രീക്ക് പദങ്ങൾ ചേർത്താണ് ട്രൈപ്പോഫോബിയ എന്ന പദം രൂപപ്പെടുത്തിയത്. അതുമുതൽ സോഷ്യൽ മീഡിയകളിലും മറ്റും ഈ പദം പ്രചാരം നേടിത്തുടങ്ങി. മനശാസ്ത്രജ്ഞരായ ജിയോഫ് കോൾ, ആർനോൾഡ് വിൽക്കിൻസ് എന്നിവർ ചേർന്ന് 2010-ൽ ഔപചാരിക പഠനം ആരംഭിച്ചു.

## അവലംബം
അജയന്റെ രണ്ടാം മോഷണം

**ARM** (ഔദ്യോഗിക തലക്കെട്ട്: **അജയൻ്റെ രണ്ടാം മോഷണം**) 2024-ൽ പുറത്തിറങ്ങിയ ഒരു ഇന്ത്യൻ മലയാളം -ഭാഷാ ആക്ഷൻ സാഹസിക ചിത്രമാണ്. ജിതിൻ ലാൽ ആണ് സംവിധാനം ചെയ്തത്. സുജിത് നമ്പ്യാർ എഴുതി, മാജിക് ഫ്രെയിംസും യുജിഎം എൻ്റർടൈൻമെൻ്റ്സും ചേർന്ന് നിർമ്മിച്ച ചിത്രത്തിൽ കൃതി ഷെട്ടി , ബേസിൽ ജോസഫ് , ഐശ്വര്യ രാജേഷ് , സുരഭി ലക്ഷ്മി , രോഹിണി , ശിവജിത്ത് , ഹരീഷ് ഉത്തമൻ , കബീർ ദുഹൻ സിംഗ് , ജഗദീഷ് , അജു വർഗീസ് , സുധീഷ് , ബിജു കുട്ടൻ എന്നിവർക്കൊപ്പം ടൊവിനോ തോമസ് ട്രിപ്പിൾറോളുകളിൽ എത്തുന്നു.

## കഥാസംഗ്രഹം
1900, 1950, 1990 വർഷങ്ങളിൽ വടക്കൻ കേരളത്തിൽ സ്ഥാപിച്ച മണിയൻ, കുഞ്ഞിക്കേളു, അജയൻ എന്നീ മൂന്ന് തലമുറയിലെ നായകന്മാർ ഭൂമിയുടെ ഏറ്റവും പ്രധാനപ്പെട്ട നിധി സംരക്ഷിക്കാൻ ശ്രമിക്കുന്നു.

## അഭിനേതാക്കൾ
*ടൊവിനോ തോമസ് - അജയൻ, മണിയൻ, നീലിയത്ത് കുഞ്ഞിക്കേലു നായനാർ
**ശ്രീരംഗ് - അജയൻ(കുട്ടിക്കാലം)
*കൃതി ഷെട്ടി - ലക്ഷ്മി (ഡബ് ചെയ്തത് - മമിത ബൈജു)
**അൻവി - ലക്ഷ്മി(കുട്ടിക്കാലം)
*ബേസിൽ ജോസഫ് - കെ. പി. സുരേഷ്
*ഐശ്വര്യ രാജേഷ് - ചോതി 
*സുരഭി ലക്ഷ്മി - മാണിക്യം
*രോഹിണി - സരോജം
*ഹരീഷ് ഉത്തമൻ - സുദേവ് വർമ്മ
*ജഗദീഷ് - കൊള്ളൻ നാണു
*മധുപാൽ - എടക്കൽ രാജാവ്
*ശിവജിത് - കാവ്ുബായി സുധാകരൻ
*അജു വർഗീസ് - എസ്‌ഐ സൈഫുദീൻ
*നിസ്താർ സൈത് - ചാത്തുട്ടി നമ്പ്യാർ
*ശിവരാജ് - ബാല്യ ചാത്തുട്ടി
*പ്രമോദ് ഷെട്ടി - സി‌ഐ നഞ്ചപ്പ ചൗട്ട
*സുധീഷ് - ചണ്ടു നായർ
*സഞ്ജു ശിവറാം - കോൺസ്റ്റബിൾ ചന്ദ്രൻ
*ബിജു കുട്ടൻ - കുട്ടപ്പൻ
*ജിതിൻ പുത്തഞ്ചേരി - ഫെലിക്‌സ്
*നിഹാൽ - ആന്റണി
*നിർമൽ പാലാഴി - ഭാസ്കരൻ
*അനീഷ് ഗോപാൽ - ചെഗു ബാബു
*സന്തോഷ് കീഴാറ്റൂർ - പരമു നമ്പ്യാർ
*മാല പാർവതി - ചാത്തുട്ടിയുടെ അമ്മ
*കബിർ ദുഹാൻ സിങ് - പുലിമുട്ട് മമ്മദ്
*ജിതിൻ ലാൽ - മണവർമ്മ
*മോഹൻലാൽ - സൃഷ്ടാവ് (ശബ്ദം മാത്രം)
*വിക്രം - സൃഷ്ടാവ് (ശബ്ദം മാത്രം - തമിഴ് പതിപ്പ്)

## റിലീസ്
### തീയറ്ററുകളിൽ
2024 സെപ്റ്റംബർ 12-ന് ലോകമെമ്പാടുമുള്ള തീയറ്ററുകളിൽ 3D, 2D ഫോർമാറ്റുകളിൽ ഈ ചിത്രം  റിലീസ് ചെയ്തു.  
### ഹോം മീഡിയ
2024 നവംബർ 8 മുതൽ ചിത്രം ഡിസ്നി+ ഹോട്ട്‌സ്റ്റാറിൽ ഈ ചിത്രം  പ്രദർശിപ്പിക്കാൻ തുടങ്ങി.
## സ്വീകരണം
ചിത്രത്തിന് നിരൂപകരിൽ നിന്നും പ്രേക്ഷകരിലും നിന്നും മികച്ച അഭിപ്രായങ്ങൾ ലഭിച്ചു.  

## തുടർ ചിത്രങ്ങൾ
ARM- ൻ്റെ തുടർചിത്രങ്ങൾ നിർമ്മാതാക്കൾ പദ്ധതിയിടുകയാണെന്നും തിരക്കഥാകൃത്ത് സുജിത്ത് നമ്പ്യാർ ഒമ്പത് സ്പിൻ-ഓഫ് സിനിമകളുടെ ആശയം വികസിപ്പിച്ചെടുത്തിട്ടുണ്ടെന്നും ഒരു അഭിമുഖത്തിൽ സംവിധായകൻ ജിതിൻ ലാൽ വെളിപ്പെടുത്തി.

## അവലംബം

വർഗ്ഗം:മലയാളചലച്ചിത്രങ്ങൾ
വർഗ്ഗം:2024-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ബേസിൽ ജോസഫ് അഭിനയിച്ച ചലച്ചിത്രങ്ങൾ
സെന്റ് പാട്രിക്സ് റോമൻ കത്തോലിക്കാ പള്ളി

അമേരിക്കൻ ഐക്യനാടുകളിലെ അരിസോണ സംസ്ഥാനത്ത് ബിസ്ബീ നഗരത്തിൽ, ഹിഗ്ഗിൻസ് കുന്നിൻമുകളിലായി ഓക്ക് അവന്യൂവിൽ സ്ഥിതിചെയ്യുന്ന ഒരു ചരിത്രപ്രസിദ്ധമായ ക്രിസ്ത്യൻ ദേവാലയമാണ് **സെന്റ് പാട്രിക്സ് റോമൻ കത്തോലിക്കാ പള്ളി**. 1915 ൽ നിർമ്മിക്കപ്പെട്ട ഈ ദേവാലയം 1995 ൽ ദേശീയ ചരിത്ര സ്ഥലങ്ങളുടെ പട്ടികയിൽ ഇടം പിടിച്ചിട്ടുണ്ട്. ലോസ് ഏഞ്ചൽസിലെ ആർക്കിടെക്റ്റ് ആൽബർട്ട് സി. മാർട്ടിൻ ആണ് ഇത് രൂപകൽപ്പന ചെയ്തത്.

"ഗോഥിക് നവോത്ഥാന കാലഘട്ടത്തിലെ വാസ്തുവിദ്യയുടെ വ്യതിരിക്തമായ സവിശേഷതകളും അലങ്കാര ഘടകങ്ങളും ഉയർന്ന കലാമൂല്യവും, പ്രത്യേകിച്ച് സ്റ്റെയിൻഡ് ഗ്ലാസ് ജനാലകളും ആൽട്ടറുകളും, ഉൾക്കൊള്ളുന്നതിനാൽ" ഇത് പ്രാധാന്യമുള്ളതായി കണക്കാക്കപ്പെട്ടു. ടോംബ്‌സ്റ്റോൺ കാന്യണിന്റെ തെക്ക് വശത്തായി ഹിഗ്ഗിൻസ് കുന്നിൽ മുകളിൽ  ഏകദേശം 200 അടി ഉയരത്തിലാണ് ഈ ദേവാലയം സ്ഥിതി ചെയ്യുന്നത്.

## അവലംബം
ജന നായകൻ

എച്ച്. വിനോദ് സംവിധാനം ചെയ്ത് കെവിഎൻ പ്രൊഡക്ഷൻസ് നിർമ്മിച്ച് 2026-ൽ പുറത്തിറങ്ങാനിരിക്കുന്ന ഒരു ഇന്ത്യൻ തമിഴ് ഭാഷാ രാഷ്ട്രീയ ആക്ഷൻ ത്രില്ലർ ചിത്രമാണ് **ജന നായകൻ**. വിജയ് , പൂജ ഹെഗ്‌ഡെ , ബോബി ഡിയോൾ എന്നിവർ പ്രധാന വേഷങ്ങളിൽ അഭിനയിക്കുന്ന ഈ ചലച്ചിത്രത്തിൽ ഗൗതം വാസുദേവ് മേനോൻ , പ്രകാശ് രാജ് ,നരേൻ, പ്രിയാമണി , മമിത ബൈജു , മോനിഷ ബ്ലെസി , വരലക്ഷ്മി ശരത്കുമാർ എന്നിവരും അഭിനയിക്കുന്നു. വിജയ്‌യുടെ രാഷ്ട്രീയ പ്രവേശനത്തിന് മുമ്പുള്ള അവസാന ചിത്രവും കെവിഎൻ പ്രൊഡക്ഷൻസിന്റെ ആദ്യ തമിഴ് നിർമ്മാണവുമാണിത്.

വിജയ് നായകനാകുന്ന 69-ാമത്തെ ചിത്രമായതിനാൽ 2024 സെപ്റ്റംബറിൽ 'ദളപതി 69' എന്ന താൽക്കാലിക പേരിൽ 
ഈ ചിത്രം ഔദ്യോഗികമായി പ്രഖ്യാപിച്ചു. അടുത്ത മാസം ചെന്നൈയിൽ ചിത്രത്തിന്റെ പ്രധാന ഫോട്ടോഗ്രാഫി ആരംഭിച്ചു. പയന്നൂരിൽ ഒരു ഷെഡ്യൂളും ചിത്രികരിച്ചിരുന്നു. ഈ ചലച്ചിത്രത്തിന് അനിരുദ്ധ് രവിചന്ദർ സംഗീതവും സത്യൻ സൂര്യൻ ഛായാഗ്രഹണവും പ്രദീപ് ഇ. രാഗവ് എഡിറ്റിംഗും നിർവ്വഹിക്കുന്നു.

## അഭിനേതാക്കൾ
*സുഭാഷ് ചന്ദ്രനായി വിജയ്
*ശിവാനിയായി പൂജ ഹെഗ്‌ഡെ
*അർജുൻ മിത്തൽ ആയി ബോബി ഡിയോൾ
*ഗൗതം വാസുദേവ് മേനോൻ
*പ്രകാശ് രാജ്
*നരേൻ
*പ്രിയാമണി
*മമിത ബൈജു
*ടി പി ആചാര്യ 
*മോനിഷ ബ്ലെസി
*വരലക്ഷ്മി ശരത്കുമാർ
*തീജയ് അരുണാചലം
*റീബ മോണിക്ക ജോൺ
## സംഗീതം

## മാർക്കറ്റിംഗ്
ഈ ചിത്രത്തിന്റെ  ഫസ്റ്റ് ലുക്ക് പോസ്റ്റർ 2025 ജനുവരി 26 ന് പുറത്തിറങ്ങി. 2020 ഫെബ്രുവരിയിൽ മാസ്റ്ററിന്റെ നിർമ്മാണ വേളയിൽ നെയ്‌വേലിയിൽ വിജയ് എടുത്ത ഒരു യഥാർത്ഥ സെൽഫിയിൽ നിന്ന് പ്രചോദനം ഉൾക്കൊണ്ടാണ് വിജയ് കഥാപാത്രം ഒരു സെൽഫി എടുക്കുന്നതായി കാണിക്കുന്ന ഈ പോസ്റ്റർ നിർമ്മിച്ചത്. അതേ ദിവസം തന്നെ പുറത്തിറങ്ങിയ മറ്റൊരു പോസ്റ്ററിൽ അദ്ദേഹം ഒരു ചാട്ടവാർ പിടിച്ചിരിക്കുന്നതായി കാണാം, കൂടാതെ എങ്ക വീട്ടു പിള്ളൈ (1965) എന്ന ചിത്രത്തിലെ ഗാനത്തെ പരാമർശിക്കുന്ന "നാൻ ആനായ് ഇട്ടാൽ" എന്ന അടിക്കുറിപ്പും ഉണ്ട് ആ പോസ്റ്ററിൽ ഉണ്ടായിരുന്നു.

## റിലീസ്
2025 ഒക്ടോബറിൽ ജന നായകൻ തിയേറ്ററുകളിൽ റിലീസ് ചെയ്യാൻ തീരുമാനിച്ചിരുന്നെങ്കിലും പിന്നീട് മാറ്റിവച്ചു. തമിഴ് ഭാഷയ്ക്ക് പുറമേ തെലുങ്ക് , ഹിന്ദി , കന്നഡ ഭാഷകളിലും ഈ ചലച്ചിത്രം റിലീസ് ചെയ്യാൻ തീരുമാനിച്ചിട്ടുണ്ട്.

### വിതരണം
ഈ ചലച്ചിത്രത്തിന്റെ തമിഴ്‌നാട്ടിലെ തിയേറ്റർ അവകാശം സെവൻ സ്‌ക്രീൻ സ്റ്റുഡിയോ ₹ 100 കോടിക്ക് (US$12 മില്യൺ) സ്വന്തമാക്കിയതായി റിപ്പോർട്ടുണ്ട്. ഈ ചലച്ചിത്രത്തിന്റെ വിദേശ വിതരണാവകാശം ₹ 78 കോടിക്ക് (US$9.0 മില്യൺ) ഫാർസ് ഫിലിമിന് വിറ്റു. ഇത് ഒരു തമിഴ് ചിത്രത്തിന്റെ ഏറ്റവും ഉയർന്ന വിലയാണ്. ഈ ചലച്ചിത്രത്തിന്റെ യൂറോപ്പിലെ വിതരണാവകാശം 4 സീസൺസ് ക്രിയേഷൻസ് സ്വന്തമാക്കി, ബോളീൻ സിനിമാസ് യുണൈറ്റഡ് കിംഗ്ഡത്തിലുടനീളം ഈ ചിത്രം വിതരണം ചെയ്യും.

## സ്വാധീനം
ഈ ചിത്രത്തിന്റെ താൽക്കാലിക തലക്കെട്ട്, അനുപം ഖേർ അഭിനയിച്ച വിജയ് 69 (2024) എന്ന മറ്റൊരു ചിത്രത്തിന് പേരിടാൻ പ്രചോദനമായി. ഖേറിന്റെ ചിത്രത്തിന് ഈ തലക്കെട്ട് നൽകിയത് അതിന്റെ പ്രചാരണത്തിനാണെന്ന് ചിലർ കരുതിയെങ്കിലും, ചിത്രത്തിന്റെ മോഷൻ പോസ്റ്റർ പങ്കിട്ടപ്പോൾ നിമിഷങ്ങൾക്കുള്ളിൽ തനിക്ക് നിരവധി ലൈക്കുകൾ ലഭിച്ചതായി ഖേർ വെളിപ്പെടുത്തി.

## അവലംബം

## പുറം കണ്ണികൾ
*
സോഷ്യലിസ്റ്റ് ജനതാ ദൾ

ജനതാ ദൾ യുണൈറ്റഡിൽ നിന്നും വേർപിരിഞ്ഞ ഇന്ത്യയിലെ കേരള സംസ്ഥാനത്ത് പ്രവർത്തിക്കുന്ന ഒരു രാഷ്ട്രീയ പാർട്ടിയാണ് സോഷ്യലിസ്റ്റ് ജനതാ ദൾ. ദേശീയ ജനാധിപത്യ സഖ്യത്തെ പിന്തുണച്ച് സോഷ്യലിസ്റ്റ് ജനതാ ദൾ കേരളത്തിൽ സജീവമായി പ്രവർത്തിക്കുന്നു.
സ്മിത എം ബാബു

ലഘുചിത്രം|സ്മിത എം ബാബു
കേരള ലളിത കലാ അക്കാദമി പുരസ്കാരം നേടിയ ചിത്രകാരിയും നാടക പ്രവർത്തകയുമാണ് **സ്മിത എം ബാബു**. അഭിനേത്രിയും നർത്തകിയുമായ  സ്മിത സ്പെഷൽ സ്കൂൾ അധ്യാപികയും പ്രകാശ് കലാകേന്ദ്രം വനിതാവേദി പ്രസിഡന്റുമാണ്. 
കലാകേന്ദ്രം നാടകങ്ങളായ ചെയേഴ്സ്, ഛായാമുഖി, ഏകാന്തം, തീണ്ടാരിപ്പച്ച  തുടങ്ങിയ നാടകങ്ങളിൽ പ്രധാനവേഷങ്ങൾ ചെയ്തു.
## ജീവിതരേഖ
കൊല്ലം നീരാവിൽ സ്വദേശിയാണ്. തിരുവനന്തപുരം ഫൈൻ ആർട്സ് കോളേജിൽ നിന്ന് ബിരുദം നേടി. ബാലസംഘം പോലെയുള്ള കുട്ടികളുടെ സംഘങ്ങളിൽ സജീവമായിരുന്നു. കാലടി സംസ്‌കൃത സർവ്വകലാശാലയിൽ പഠിക്കുമ്പോഴാണ് നാടകത്തിൽ സജീവമാകുന്നത്.  രമേശ് വർമ്മ, ഗോപൻ ചിദംബരം തുടങ്ങിയവരോടൊപ്പം പ്രവർത്തിച്ചു. കൊല്ലം നീരാവിൽ പ്രകാശ് കലാകേന്ദ്രം  ആന്റൺ ചെക്കോവിന്റെ ‘ബെറ്റ്’ എന്ന കഥയെ ആസ്പദമാക്കി ചെയ്ത് ശ്രദ്ധ നേടിയ  ‘ഏകാന്തം’ എന്ന നാടകത്തിൽ അഭിനയിച്ചു.  പ്രകാശ് കലാകേന്ദ്രവുമായി ബന്ധപ്പെട്ട് തന്നെ 20 ഓളം നാടകങ്ങളിൽ പ്രവർത്തിച്ചിട്ടുണ്ട്. അഭിനയത്തിലും സാങ്കേതിക മേഖലയിലും എല്ലാം പ്രവർത്തിച്ചിട്ടുണ്ട്. ‘ഛായാമുഖി’ അടക്കമുള്ള നാടകങ്ങളിൽ ശ്രദ്ധേയമായ വേഷങ്ങൾ ചെയ്തിട്ടുണ്ട്. 
ചെയ്യുന്നു. 

ജീവിതപങ്കാളി: ചിത്രകാരൻ ആർ.ബി. ഷജിത്ത്, മക്കൾ അകിര, റിവേര

## പുരസ്കാരങ്ങൾ
* കേരള ലളിത കലാ അക്കാദമി പുരസ്കാരം
## പ്രദർശനങ്ങൾ
* പാക്കളം കേരള ലളിതകലാ അക്കാദമിയുടെ  സോളോ ആർട്ട് എക്സിബിഷൻ പ്രോജക്റ്റ്, പവൽ ക്യൂറേറ്റ് ചെയ്തതും സ്മിത എം. ബാബുവിന്റെ 30-ലധികം വാട്ടർ കളർ പെയിന്റിംഗുകളുടെ പ്രദർശനമാണ്.
## ചിത്ര ജാലകം

File:Artists shajith and smitha at CPIM State conference Artists camp 2.jpg|സ്മിതയും ഷജിത്തും ചിത്രകാര ക്യാമ്പിൽ
Artists Smitha at CPIM State conference Artists camp.jpg|സ്മിത, സി.പി.എം. സംസ്ഥാന സമ്മേളനത്തോടനുബന്ധിച്ചു നടന്ന ചിത്രകാര ക്യാമ്പിൽ

## അവലംബം


വർഗ്ഗം:കേരളീയരായ ചിത്രകാരികൾ
വർഗ്ഗം:കൊല്ലം ജില്ലയിൽ ജനിച്ചവർ
വർഗ്ഗം:കേരള ലളിതകലാ അക്കാദമി പുരസ്കാരം നേടിയവർ
ആർ.ബി. ഷജിത്ത്

ലഘുചിത്രം
ദേശീയ അന്തർദേശീയ തലങ്ങളിൽ കലാപ്രദർശനങ്ങളിലും ക്യാമ്പുകളിലും പങ്കെടുത്ത് , മൂന്ന് തവണ അക്കാദമി പുരസ്കാരങ്ങൾ ലഭിച്ച ചിത്രകാരനാണ് **ആർ.ബി. ഷജിത്ത്.** കണ്ണൂർ മലപ്പട്ടം സ്വദേശിയാണ് ഷജിത്ത് . മൂന്ന് തവണകളിലും പുരസ്കാരത്തിന് അർഹമായത്  ജലച്ചായ ചിത്രങ്ങളാണ്. 
## ജീവിതരേഖ
കണ്ണൂർ മലപ്പട്ടം കാനത്തിൽ ബാലകൃഷ്ണന്റെയും രാധയുടേയും മകനാണ്. ബിരുദവും , ബിരുദാനന്തരവും തിരുവനന്തപുരം ഫൈൻ ആർട്സ് കോളേജിൽ പഠിച്ചു.  സി-ഡിറ്റ് എംപ്ലോയീസ് അസോസിയേഷൻ സംസ്ഥാന ജനറൽ സെക്രട്ടറിയാണ്. 2015, 2018, 2021 വർഷങ്ങളിൽ കേരള ലളിത കലാ അക്കാദമി പുരസ്കാരം നേടിയിട്ടുണ്ട്. 2015 ൽ മഴയ്ക്ക് ശേഷം എന്ന ജലച്ചായ ചിത്രത്തിനും 2018 ൽ ലവർ എന്ന ചിത്രത്തിനുമായിരുന്നു പുരസ്കാരം.

ജീവിതപങ്കാളി : സ്മിത എം ബാബു
## ആഫ്റ്റർ റെയിൻ സീരീസ്
‘മഴയ്ക്ക് ശേഷം’ (ആഫ്റ്റർ റെയിൻ) എന്ന സീരീസിലെ ചിത്രത്തിന്  2014-15 ലെ ലളിതകലാ അക്കാദമിയുടെ അവാർഡ് ലഭിച്ചിട്ടുണ്ട്.
## ലവർ സീരീസ്
വാട്ടർ കളറിൽ ചെയ്ത ‘ലവർ’ സീരീസിലെ ‘ലവർ 24’ എന്ന ചിത്രത്തിന് കേരള ലളിത കലാ അക്കാദമി പുരസ്കാരം ലഭിച്ചിരുന്നു. അഞ്ച് അടി വീതിയും നാലടി ഉയരവുമുള്ള ചിത്രമാണത്. നാട്ടിലെ തന്നെ സ്ഥലമാണ് വരച്ചിരിക്കുന്നത്. ഓടുന്ന ഒരു മയിലും പുഴയും പാലവും ചിത്രത്തിൽ ഉണ്ട്. മയിൽ അതിന്റെ ഇണയെ തേടുന്നതാകാം. ചിത്രകാരൻ പ്രകൃതിയെ തേടുന്നതാകാം. പ്രകൃതിയോടുള്ള ചിത്രകാരന്റെ തന്നെ പ്രണയമാണ് അദ്ദേഹത്തിന്റെ ചിത്രങ്ങൾ.

## പുരസ്കാരങ്ങൾ
മൂന്നു തവണ കേരള ലളിത കലാ അക്കാദമി പുരസ്കാരം നേടിയിട്ടുണ്ട്.
## ചിത്രശാല

Artists Shajith at CPIM State conference Artists camp.jpg| സിപിഎം സംസ്ഥാന സമ്മേളനവുമായി ബന്ധപ്പെട്ടു നടന്ന ചിത്രകാര ക്യാമ്പിൽ നിന്ന്
Artists shajith and smitha at CPIM State conference Artists camp 2.jpg|സ്മിതയും ഷജിത്തും ചിത്രകാര ക്യാമ്പിൽ നിന്ന്


## അവലംബം


വർഗ്ഗം:കേരളത്തിലെ ചിത്രകാരന്മാർ
വർഗ്ഗം:കേരള ലളിതകലാ അക്കാദമി പുരസ്കാരം നേടിയവർ
ലളിത വെങ്കട്ടറാം

ഒരു ഇന്ത്യൻ കർണാടകസംഗീതജ്ഞയും വീണ വാദകയുമായിരുന്നു ലളിത വെങ്കട്ടറാം (1909-1992). തമിഴ് സിനിമയിലെ ആദ്യത്തെ പിന്നണി ഗായികയും ബോംബെയിലെ ഓൾ ഇന്ത്യ റേഡിയോയിൽ കച്ചേരി നടത്തിയിരുന്ന ആദ്യത്തെ കർണാടക സംഗീതജ്ഞയുമായിരുന്നു അവർ.

## ആദ്യകാല ജീവിതം
തമിഴ്‍നാട് തിരുവണ്ണാമലയിൽ, മാനവസി വി. രാമസ്വാമി അയ്യരുടെയും സുബ്ബലക്ഷ്മി രാമസ്വാമിയുടെയും മകളായി ലളിത വെങ്കട്ടറാം ജനിച്ചു. ഒരു പൊതുമരാമത്ത് എഞ്ചിനീയറും സംഗീതസംവിധായകനുമായിരുന്നു പിതാവ്. 

## കരിയർ
ലളിത വെങ്കട്ടറാം ഇന്ത്യയിലും സിലോണിലും കച്ചേരികൾ നടത്തി. പാടുകയും ഒപ്പം വീണാവാദനം നടത്തുകയും ചെയ്തു. 1935ലെ ക്വറ്റ ഭൂകമ്പത്തിന് ശേഷം കൊളംബോയിൽ അവർ ഒരു ബെനിഫിറ്റ് പ്രകടനം നടത്തി. 1933 ൽ ബോംബെയിലെ ഓൾ ഇന്ത്യ റേഡിയോസ്റ്റേഷന്റെ ആദ്യ പ്രക്ഷേപണത്തിൽ പാടി. എ. വി. മേയപ്പൻ്റെ *നന്ദകുമാർ* (1938) എന്ന ചിത്രത്തിലെ ഒരു നടിയ്ക്കായി അവർ പാടി, അങ്ങനെ ഒരു തമിഴ് ചിത്രത്തിലെ ആദ്യത്തെ പിന്നണി ഗായികയായി. 1940 കളുടെ അവസാനം വരെ അവർ ഓൾ ഇന്ത്യ റേഡിയോയിൽ കച്ചേരികൾ അവതരിപ്പിക്കുന്നത് തുടർന്നു.

അഭിനയത്തിൽ നിന്ന് വിരമിച്ച ശേഷം ലളിത വെങ്കട്ടറാം ബോംബെയിൽ വിദ്യാർത്ഥികളെ സംഗീതം പഠിപ്പിച്ചു. അവരുടെ പ്രശസ്തരായ വിദ്യാർത്ഥികളിൽ ഒരാളായിരുന്നു ഗായകനും സംഗീതസംവിധായകനുമായ ശങ്കർ മഹാദേവൻ.

## വ്യക്തിജീവിതം
ലളിത, കെ. എസ്. വെങ്കട്ടറാമിനെ വിവാഹം കഴിച്ചു. ബോംബെയിൽ താമസിച്ചിരുന്ന അവർക്ക് ഗായിക കല്യാണി രാംദാസ് ഉൾപ്പെടെ അഞ്ച് മക്കളുണ്ടായിരുന്നു. അവരുടെ കൊച്ചുമക്കളിൽ ഒരാളായ കൃഷ്ണ രാംദാസ് ഒരു പ്രൊഫഷണൽ തബല വാദകനാണ്. 1992ൽ ലളിത വെങ്കട്ടറാം അന്തരിച്ചു.

## പരാമർശങ്ങൾ

വർഗ്ഗം:കർണ്ണാടകസംഗീതജ്ഞർ
വർഗ്ഗം:1992-ൽ മരിച്ചവർ
വർഗ്ഗം:1909-ൽ ജനിച്ചവർ
തെള്ളിയൂർക്കാവ് പടയണി

പത്തനംതിട്ട ജില്ലയിലെ മല്ലപ്പള്ളി താലൂക്കിലെ തടിയൂർ തെള്ളിയൂർക്കാവ് ദേവീക്ഷേത്രത്തിൽ അനുഷ്ഠിക്കുന്ന കലാരൂപമാണ് തെള്ളിയൂർക്കാവ് പടയണി.  . ധനുമാസത്തിലാണ് പടയണി നടത്തപ്പെടുന്നത്. മധ്യതിരുവിതാംകൂറിലെ ഭഗവതി ക്ഷേത്രങ്ങളിൽ പടയണിക്കാലം തുടങ്ങുന്നത് തെള്ളിയൂർകാവിൽ നിന്നാണ്. 

## പടയണി
പടയണിയിൽ അവതരിപ്പിക്കുന്ന പ്രധാന കോലങ്ങൾ ഗണപതിക്കോലം, കുതിര, ഭൈരവിക്കോലം, സുന്ദരയക്ഷിക്കോലം, അരകി യക്ഷി, മറുത, പക്ഷി, കാലമാടൻ, കാലൻകോലം എന്നിവ. ധനുമാസം അഞ്ചാം തീയ്യതി ചൂട്ടുവയ്ക്കും. കളമെഴുതിപ്പാട്ടിനുശേഷം രാത്രി ഒൻപത് കഴിഞ്ഞ് പച്ചത്തപ്പിൽ ദീപകൊട്ടിയാണ് ചടങ്ങ് തുടങ്ങുക. നിലവിളക്കിൽനിന്ന് ചൂട്ടുകറ്റയിലേക്ക് ദീപം പകർന്ന് ആർപ്പോ, ഇയ്യോ വിളിയോടെ പടയണി കലാകാരന്മാരും ഭക്തരും ചേർന്ന് ക്ഷേത്രത്തിന് വലംവെയ്ക്കും. നാട്ടാരും മുറിക്കാരും വന്നിട്ടുണ്ടോ എന്ന് ഉറക്കെ ചൊല്ലി ചൂട്ടുവയ്ക്കട്ടെ എന്ന് മൂന്ന് വട്ടം അനുവാദം ചോദിച്ചാണ് ചൂട്ടുവയ്പ്. ധനു ഏഴിനു ചൂരൽ അടവിയും, പത്തിനു വലിയപടയണിയും നടക്കും. കാളിയുടെ പീഠവും വാളും പ്രതിഷ്ഠിച്ച കോവിലിനുമുന്നിൽ പടയണിക്കളത്തിലാണ് അനുവാദം ചൊല്ലി പാരമ്പര്യ അവകാശി ചൂട്ടുവെയ്ക്കുക. പിന്നീട് പുലനൃത്തം.  അസ്ഥിമാല ചൂടുമതിൽനാഥനായ തമ്പുരാന്റെ..... എന്നിങ്ങനെ അക്ഷരമാലാ ക്രമത്തിലുള്ള പാട്ടും വിളവെടുപ്പ് ഉത്സവഗീതങ്ങളുമെല്ലാം നിറഞ്ഞതാണ് തെള്ളിയൂർ പടയണിയിലെ പുലവൃത്തം. മര ഉരലിനു മുകളിൽ കത്തിച്ചു വച്ച നിലവിളക്കിനു ചുറ്റുമാണ് വൃത്താകൃതിയിൽ നിന്നുള്ള പടയണി കലാകാരന്മാരുടെ ചുവടുകൾ. പാട്ടിന് കൈമണിയാണ് താളം. ഇതിനനുസരിച്ച് ഒറ്റ, മുക്കണ്ണി, മുറുക്കം എന്നീ രീതികളിൽ ചുവടുകൾ മുന്നേറും. ഗണപതി, പിശാച് കോലങ്ങൾ അരങ്ങേറും. ശനിയാഴ്ച ഗണപതി, പക്ഷി, യക്ഷി, മാടൻ, മറുത എന്നീ പഞ്ചകോലങ്ങളാണ് പ്രധാനം. പന്ത്രണ്ട് കാളത്തലകളുള്ള തൊഴുവയും തേരിന്റെ ഭാഗങ്ങളായ ദശാവതാരം, രുഗ്മിണീസ്വയംവരം, ദാരുശില്പങ്ങൾ പടയണിക്കളത്തിൽ ഇറക്കി വയ്ക്കും. ക്ഷേത്രസന്നിധി വിട്ട് സ്വല്പം അകലെയായി പാട്ടമ്പലത്തിന്റെ മുറ്റത്താണ് അടവിയും പടയണിയും നടക്കുന്നത്. ഭൈരവി പ്രാചീനകലാസംഘമാണ് പടയണികളരിക്കും, പടയണിക്കും നേതൃത്വം നൽകുന്നത്. പിഴകളെല്ലാം പൊറുക്കണമെന്ന വായ്ത്താരിയുമായി മംഗളകോലം ആടുന്നതോടെ പടയണിക്കളത്തിലെ ചൂട്ടണയും. പിന്നീട് ഇരുജീവതകളും ക്ഷേത്രത്തിലേക്ക് തിരികെ എഴുന്നള്ളും. വൈകീട്ട് നാൽപ്പത്തിയൊന്നാം കളമെഴുതിപ്പാട്ട് നടത്തി പാട്ടമ്പലനട അടയ്ക്കുന്നതോടെ ആ വർഷത്തെ പടയണി ഉത്സവം സമാപിക്കും. 

## അവലംബം


വർഗ്ഗം:പടയണി
കവിയൂർ പടയണി

കവിയൂർ ഞാലിയിൽ ശ്രീഭഗവതി ക്ഷേത്രത്തിൽ നടക്കുന്ന അനുഷ്ഠാനകലാരൂപമാണ് കവിയൂർ പടയണി. 

## പടയണി
മകരമാസത്തിലെ ഉത്തൃട്ടാതി ദിവസത്തിലാണു വലിയ പടയണി. അഞ്ചു വർഷത്തെ ഇടവേളയിൽ എട്ടുദിവസം നീണ്ടു നിൽക്കുന്ന പടയണിയും നടന്നു വരുന്നു. കവിയൂർ പടയണിയുടെ ആചാരങ്ങൾ 'ചൂട്ടുവപ്പ്' എന്ന ചടങ്ങോടെ ആരംഭിക്കുന്നു. തുടർന്ന് ഗണപതിയിറക്കം എന്ന ചടങ്ങ് നടക്കും. രണ്ടാം ദിവസത്തെ പ്രധാന ആകർഷണം 'വഴിപൊക്കൻ' എന്ന ഹാസ്യകഥയുടെ അവതരണമാണ്. തുടർന്ന് അടുത്ത ദിവസം മറ്റൊരു ഹാസ്യകഥാപാത്രമായ വെളിച്ചപ്പാടിനെ അവതരിപ്പിക്കുന്നു. നാലാം ദിവസം മുതൽ മദ്ദളം, കൈമണി എന്നിവയ്‌ക്കൊപ്പം തപ്പുമേളം ആരംഭിക്കുന്നു. ഞാലിയിൽ പടയണിയുടെ പ്രധാന ആചാരങ്ങളിലൊന്നായ താവടിയും അതേ ദിവസം തന്നെ ആരംഭിക്കുന്നു. ഭൈരവി കോലം, കുതിര കോലം എന്നിവയാണ് അഞ്ചാം ദിവസത്തെ ഉത്സവത്തിന്റെ പ്രധാന ആകർഷണങ്ങൾ. ആറാം ദിവസം നടക്കുന്ന പടയണിയിലെ മറ്റൊരു പ്രധാന ചടങ്ങാണ് അടവി. പുലവൃത്തത്തിനും കോലടിക്കും ശേഷം വ്യത്യസ്തമായ കോലങ്ങൾ അരങ്ങിലെത്തുന്നു. അവസാനമായി വരുന്നത് കാലമാടൻ കോലമാണ്, തുടർന്ന് പള്ളിപ്പന എന്ന ചടങ്ങും നടക്കും. മരയടവി, ചൂരലടവി, ഉടുമ്പ് തുള്ളൽ, പൂപ്പട എന്നിവയാണ് ഇവിടെ അടവിയുടെ സമാപന ചടങ്ങുകൾ. ഇടപ്പടയണി ഏഴാം ദിവസം ചൂട്ടുവയ്പ്പോടെ ആരംഭിച്ച് ശേഷം തപ്പുമേളം, കാപ്പോലി, കോലം തുള്ളൽ, താവടി എന്നിവ നടക്കും. വലിയ പടയണി ആരംഭിക്കുന്നത് തപ്പു മേളം, വലിയ കാപ്പൊലി (കോലം ഘോഷയാത്ര) എന്നിവയോടെയാണ്. 101 പാളക്കോലത്താൽ തീർത്ത ഭൈരവി കോലം കവിയൂരിൽ കാണാം. തുടർന്ന് കാലൻ കോലം തുള്ളും. മംഗള കോലത്തിൻ്റെ താവടിയോടെ ഉത്സവം സമാപിക്കുന്നു.

## അവലംബം


വർഗ്ഗം:പടയണി
കുന്നന്താനം പടയണി

പത്തനംതിട്ട ജില്ലയിലെ മല്ലപ്പള്ളി താലൂക്കിൽ കുന്നന്താനം മഠത്തിൽക്കാവു ദേവീക്ഷേത്രത്തിൽ നടക്കുന്ന അനുഷ്ഠാനകലയാണ് കുന്നന്താനം പടയണി.

## പടയണി
മേടം ഒന്നിനു ചൂട്ടുവച്ച് അഞ്ചിനു അടവിയും ചൂരളടവിയും നടത്തി ഏഴിനു വലിയപടയണി എന്ന ക്രമത്തിലാണ്. ദേവതയക്ഷിക്കോലവും അംബരയക്ഷിക്കോലവും വിശേഷാലാണ്. ആര്യങ്കാലയിൽ കളരിയിൽനിന്ന് രാത്രി എട്ടിന് എടുത്തുവരവ് ഘോഷയാത്രയോടെയാണ് തുടക്കം. എട്ടരയ്ക്ക് ക്ഷേത്രത്തിൽ വന്നുചേരും. പുലവൃത്തം കഴിഞ്ഞ് ഗണപതിക്കോലം കളത്തിലെത്തും. അടുത്തതായി നൂറ്റൊന്ന് പാളയിൽ തീർത്ത ഭൈരവി കാപ്പൊലിച്ച് കളം നിറയും. പിന്നാലെ യക്ഷി, അരക്കിയക്ഷി, പക്ഷി, മറുത, മാടൻ എല്ലാം ഊഴമിട്ടെത്തും. മാർക്കണ്ഡേയപുരാണം ഇതിവൃത്തമാക്കിയ കാലങ്കോലമാണ് ചടുലതയിലും ചുവടുകളിലും മുന്നിൽ. ലതയിലെഴുതിയ മംഗളഭൈരവി വന്ന് കുറ്റങ്ങളെല്ലാം പൊറുത്ത് അനുഗ്രഹിക്ക ഭഗവതിയേ എന്ന് ചൊല്ലി മറയുന്നതോടെ പടയണി പൂർണമാവുകയായി. ഗോത്രകലാപീഠമാണ് മഠത്തിൽക്കാവിൽ പടയണി കാഴ്ചവയ്ക്കുക.

മറ്റുകരകളിൽനിന്ന് വ്യത്യസ്തമായി പഞ്ചപിശാചുക്കളാണ് ഗണപതിക്കോലം തുള്ളി ആദ്യം കളത്തിലത്തെുന്നത്. മഠത്തിൽക്കാവിലമ്മയുടെ കോലമായ ദേവതയും അംബര യക്ഷികളും കലമാടൻ കോലവും കുന്നന്താനം കരപടയണിയുടെ പ്രത്യേകതകളാണ്. കാളതുള്ളലോടുകൂടിയ എടുത്തുവരവ്, തപ്പുമേളം, പുലവൃത്തം, പഞ്ചപിശാചുകൾ, അരക്കുതിര, വലിയ ഭൈരവി, പരദേശി, അന്തരയക്ഷി, ദേവത, പക്ഷി, ഗർക്കരക്കൂട്ടം, അരക്കിയക്ഷി, നിണ ഭൈരവി, ചട്ടത്തോൽ യക്ഷി, കാക്കാലൻ, കാലമാടൻ, കരിമറുത, കൂട്ടമറുത, കാലൻ കോലം, മംഗളഭൈരവി എന്ന ക്രമത്തിൽ പുരോഗമിക്കുന്നതാണു ഇവിടുത്തെ പടയണി.

## അവലംബം


വർഗ്ഗം:പടയണി
ഇലന്തൂർ പടയണി

പത്തനംതിട്ട ജില്ലയിലെ ഇലന്തൂർ ഭഗവതിക്കുന്ന് ദേവീക്ഷേത്രത്തിൽ നടക്കുന്ന അനുഷ്ഠാനകലയാണ് ഇലന്തൂർ പടയണി.

## പടയണി
കുംഭമാസത്തിലെ ഭരണിനാളിൽ പടയണിക്ക് ചൂട്ടുവയ്ക്കുന്നു. മകയിരം നാളിൽ തപ്പ് കാച്ചിക്കൊട്ടുന്നതോടെ എട്ടുദിവസം നീണ്ടുനിൽക്കുന്ന പടയണി ആരംഭിക്കുന്നു. ഏഴുദിവസം വിവിധ കരകളിൽ നിന്നുള്ള കോലങ്ങൾ തുള്ളിയൊഴിയും. പടയണി പൂർണതയിൽ എത്തുന്നത് വലിയപടയണിയോടെ എട്ടാം ദിവസമാണ്. ആൽ, പന, ഇലഞ്ഞി, പനച്ചി തുടങ്ങിയ വൃക്ഷക്കൊമ്പുകൾ കൂട്ടക്കോലങ്ങളോടൊപ്പം വനാന്തരീക്ഷം സൃഷ്ടിച്ച് കളത്തിൽ കാപ്പൊലിക്കുന്നത് വലിയ പടയണിയുടെ  പ്രത്യേകതയാണ്. . എരിനാഗയക്ഷിയും കരിനാഗയക്ഷിയും രുദ്രമറുതയും വിശേഷാൽ കോലങ്ങളാണ്. ശ്രീദേവി പടയണിസംഘമാണ് പടയണിക്ക് നേതൃത്വം നൽകുന്നത്. അരക്കിയക്ഷിയാണ്ശിക്ഷയുടെ ദേവതയാണ് അരക്കിയക്ഷി. മറ്റു യക്ഷിക്കോലങ്ങളിൽനിന്ന്‌ തീർത്തും വ്യത്യസ്തയാണ്. അരക്കിയക്ഷി മറയ്ക്കുള്ളിലാണ് തുള്ളൽ ആരംഭിക്കുന്നത്, തുള്ളൽ ചടുലമാവുന്നതോടെ മറയ്ക്കുപുറത്തേക്കുവരുന്ന കോലഭാഗം ഭീകരമാകാറുണ്ട്. എരിനാഗയക്ഷിക്ക് മറ്റ് യക്ഷിക്കോലങ്ങളിൽ നിന്ന് വ്യത്യസ്തമായി നാഗങ്ങളുടെ ചലനവും, കാൽ ചിലമ്പും കുരുത്തോല പാവാടയും നെഞ്ചുമാലയുമണിഞ്ഞ് മുറിയടത്ത നിന്നും മുറുക്കത്തിലേക്ക് കടക്കും.

ഇലന്തൂർ കിഴക്ക് ഭഗവതികുന്നിലമ്മയുടെ മൂലസ്ഥാനമായ കാരയ്ക്കാട്ട് രക്ഷസ് നടയ്ക്കു സമീപത്തു നിന്നു ചൂട്ടുവെളിച്ചത്തിൽ താലപ്പൊലിയുടെയും അടവി വൃക്ഷ കൊമ്പുകളുടെയും അകമ്പടിയോടെ എത്തുന്ന കോലങ്ങളെ തപ്പുമേളത്തിന്റെ മൂർധന്യാവസ്ഥയിൽ കാപ്പൊലിച്ചു കളത്തിലേക്ക് ആനയിക്കും. കളരി വന്ദനത്തിനു ശേഷം ഉണരുന്ന കളത്തിലേക്ക് ആദ്യമെത്തുന്നതു വെളിച്ചപ്പാടാണ്. ശേഷം എല്ലാ കോലങ്ങളും ഒന്നിച്ച് ചുവടുവയ്ക്കുന്ന നിരത്തി തുള്ളൽ. അതിനുശേഷം കാർഷിക മഹോത്സവത്തിന്റെ സ്മരണകളുമായി പുലവൃത്തം കളത്തിലെത്തും. തുടർന്ന് ആയോധന അഭ്യാസത്തിന്റെ ചടുലമായ ചുവടുകളുമായി താവടി തുള്ളും. ശിവകോലം കളത്തിലെത്തുന്നതോടെ പാളക്കോലങ്ങളുടെ വരവായി. ഗണപതി, മറുത, രുദ്രമറുത, പക്ഷി, മാടൻ, സുന്ദരയക്ഷി, അരക്കിയക്ഷി, അന്തരയക്ഷി, മായയക്ഷി, എരിനാഗയക്ഷി, കാലൻ എന്നീ കോലങ്ങൾ ക്രമത്തിൽ തുള്ളി ഒഴിയും. അമ്മൂമ്മ, പരദേശി, കാക്കാരിശി എന്നീ വിനോദ രൂപങ്ങൾ ചിരിക്കാനും ചിന്തിപ്പിക്കാനുമായി ഇടവേളകളിൽ കളത്തിലെത്തും. അന്ധകാരത്തിനു മേൽ വെളിച്ചം ആധിപത്യം സ്ഥാപിക്കുന്ന സങ്കൽപത്തിൽ സൂര്യൻ കിഴക്ക് ഉദിക്കുമ്പോൾ കരദേവതയായ ഭൈരവിയും കാഞ്ഞിരമാലയും കളത്തിൽ തുള്ളും.  തുടർന്നു പിഴകളെല്ലാം പൊറുത്തുകൊണ്ടേ, അനുഗ്രഹിക്ക ഭഗവതിയേ എന്നു കൊട്ടിപ്പാടി അടന്ത താളത്തിൽ മംഗളഭൈരവി തുള്ളും. സർവ ദോഷങ്ങളും തീർത്തു പൂപ്പട തുള്ളിക്കഴിഞ്ഞു ചൂട്ടുവച്ച്, വിളിച്ചിറക്കിയ കുന്നിലമ്മയെ വഞ്ചിപ്പാട്ടിന്റെയും ആർപ്പുവിളിയുടെയും അകമ്പടിയോടെ ശ്രീകോവിലിലേക്ക് ആനയിക്കുന്നതോടെ ഈ വർഷത്തെ പടേനിക്കു സമാപനമാകും.

## അവലംബം


വർഗ്ഗം:പടയണി
ഇരവിപേരൂർ പടയണി

പത്തനംതിട്ട ജില്ലയിലെ  നല്ലൂർസ്ഥാനം ഭദ്രകാളീക്ഷേത്രത്തിൽ നടക്കുന്ന അനുഷ്ഠാനകലയാണ് ഇരവിപേരൂർ പടയണി. 

## പടയണി
എട്ടുദിവസത്തെ പടയണി വിഷുദിവസം അവസാനിക്കുന്നു. ആറാം ദിവസമാണ് അടവി. ഏഴിനു ഇടപ്പടയണിയും എട്ടിനു ഇടപ്പടയണിയും നടക്കും. അപൂർവമായ കോലടി ഇരവിപേരൂർ പടയണിയുടെ പ്രത്യേകതയാണ്. ശ്രീഭദ്രാപ്രാചീനകലാസംഘമാണ് പടയണി അനുഷ്ഠിക്കുന്നത്. 

## അവലംബം


വർഗ്ഗം:പടയണി
എഴുമറ്റൂർ പടയണി

പത്തനംതിട്ട ജില്ലയിലെ എഴുമറ്റൂർ പനമറ്റത്തുകാവ് ഭദ്രകാളിക്ഷേത്രത്തിൽ നടക്കുന്ന അനുഷ്ഠാനകലയാണ് എഴുമറ്റൂർ പടയണി. 

## പടയണി
എഴുമറ്റൂർ പടയണി വിഷുപ്പടയണി ആണ്. എട്ടു ദിവസത്തെ പടയണി വിഷുവിനു വലിയപടയണിയോടെ അവസാനിക്കും. തങ്ങളും പടയും എന്ന വിനോദനാടകം ഇവിടുത്തെ പ്രത്യേകതയാണ്.  മതസൗഹാർദം.  കോണൻ ഇന്നും കളത്തിലിറക്കുന്ന അപൂർവ്വം പടയണികളിൽ ഒന്നാണു്. ശ്രീഭദ്രാപടയണി സംഘമാണ് നേതൃത്വം നൽകിയിരുന്നത്. ഇപ്പോൾ കൊടിയ കലാസംഘമാണ് ചുക്കാൻ പിടിക്കുന്നത്. തപ്പും കൈമണിയും, ഗണപതിക്കോലം, പഞ്ച കോലം, അടവി, ഇടപ്പടയണി, വിഷുപ്പടയണി എന്ന ക്രമത്തിൽ ആണ് പടയണി അരങ്ങേറുന്നത്. 

ആദ്യകാലങ്ങളിൽ ശീതക്കുളം മുസ്ലിം പള്ളിയിൽ നിന്നാണ് എതിരേൽപ്പ് ആരംഭിച്ചിരുന്നത്. കാലങ്ങൾ കഴിഞ്ഞതോടെ വഴിപാട് കോലങ്ങളുടെ വർദ്ധനവും വലിയ പടയണി ദിവസത്തെ സമയക്കുറവും എതിരേൽപ്പ് വായനശാല ജംഗ്ഷനിൽ നിന്ന് പുന:ക്രമീകരിക്കാൻ കാരണമായി.

## അവലംബം


വർഗ്ഗം:പടയണി
കോട്ടാങ്ങൽ പടയണി

പത്തനംതിട്ട ജില്ലയിലെ മല്ലപ്പള്ളി താലൂക്കിലുള്ള കോട്ടാങ്ങൽ ദേവീക്ഷേത്രത്തിൽ നടക്കുന്ന അനുഷ്ഠാനകലയാണ് കോട്ടാങ്ങൽ പടയണി.

## പടയണി
എല്ലാ കൊല്ലവും ധനുമാസത്തിലെ ഭരണി നാളിൽ ആരംഭിക്കുന്ന പടയണിക്കാലം മകരമാസത്തിലെ ഭരണിനാൾ വരെ നീണ്ടു നിൽക്കുന്നു. അതുകൊണ്ടു തന്നെ **ഇരുപത്തെട്ടുപടയണി** എന്നും ഇത് അറിയപ്പെടുന്നു. കോട്ടാങ്ങൽ കരയും കുളത്തൂർ കരയും ഇടവിട്ടുള്ള ദിവസങ്ങളിൽ അനുഷ്ഠിച്ചു വരുന്ന പടയണി അവസാനത്തെ എട്ടുനാൾ പ്രാധാന്യത്തോടെ ആഘോഷിക്കുന്നു. അവസാന 8 ദിനങ്ങൾ രണ്ടു കരകൾക്കായി വീതിച്ച് ഒരോന്നിനും 4 വീതം ദിവസങ്ങൾ നൽകിയിരിക്കുന്നു. ഇരുപത്തഞ്ചാം നാളിലും ഇരുപത്തേഴാം നാളിലും കുളത്തൂർ കരയുടെ അടവിയും വല്യപടേണിയും നടക്കും. അതേപോലെ ഇരുപത്താറാം നാളിലും ഇരുപത്തെട്ടാം നാളിലും കോട്ടാങ്ങൽ കരയുടെ അടവിയും വല്യപടേണിയും നടക്കുന്നു. പഞ്ചക്കോലങ്ങൾ ഇവിടുത്തെ പ്രത്യേകതയാണ്. അവസാന രണ്ടു ദിവസങ്ങളിൽ രാത്രിയിൽ മനോഹരമായ ഘോഷയാത്ര നടക്കുന്നു. ഇരുകരകളായി തിരിഞ്ഞ് മാൽസര്യബുദ്ധിയോടെ നടക്കുന്ന പടയണിയെന്നതാണ് കോട്ടാങ്ങൽ പടയണിയുടെ പ്രത്യേകത. ധനുമാസത്തിലെ ഭരണിനാൾ മുതൽ മകരമാസത്തിലെ ഭരണിനാൾവരെയാണ് കോട്ടാങ്ങൽ ശ്രീമഹാഭദ്രകാളി ക്ഷേത്രത്തിലെ പ്രശസ്തമായ ഇരുപത്തിയെട്ട് പടയണി. കുളത്തൂർ, കോട്ടാങ്ങൽ കരകളായി തിരിഞ്ഞ് പത്തൊൻപത് ദിവസം സാധിപ്പ് എന്ന പരിശീലനം പൂർത്തിയാക്കി എട്ട് പടയണിക്ക് ക്ഷേത്രത്തിൽ ചൂട്ടുവച്ച് തുടക്കംകുറിക്കും.

വേലകളി, അടവി, പള്ളിപ്പാന, വെള്ളംകുടി, വിനോദം, കോലംതുള്ളൽ എന്നിവയാണ് പ്രധാന ചടങ്ങുകൾ. പടയണിയിൽ അവതരിപ്പിക്കുന്ന പ്രധാന കോലങ്ങളാണ് - ഗണപതിക്കോലം, കുതിര, ഭൈരവിക്കോലം, സുന്ദരയക്ഷിക്കോലം, അരകി യക്ഷി, മറുത്ത, പക്ഷി, കാലമാടൻ, കാലൻകോലം എന്നിവ. തപ്പു മേളത്തിന്റെ ആസുരിക താളത്തിൽ, ഗണപതിയും പടി വട്ടവും ചവിട്ടി, ചൂട്ടുകറ്റകളുടെ അകമ്പടിയോടെ, ആർപ്പു വിളികളുടെ ആവേശത്തിലാണ് പഞ്ച കോലങ്ങൾ കളത്തിൽ എഴുന്നെള്ളുന്നത്. മുതിർന്ന പടയണി കലാകാരന്മാർ തുള്ളുന്ന ആശാൻ കോലമാണ് ഗണപതി കോലത്തിലെ മുഖ്യ ആകർഷണം. നിരവധി ചുവടുകളും, അഭ്യാസ മുറകളും കാട്ടുന്ന ആശാൻ കോലം കരക്കാരെ വിസ്മയിപ്പിക്കാറുണ്ട്.

കരയുടെ വിവിധ പ്രദേശങ്ങളിൽ കാർഷിക സംസ്‌കൃതിയുടെ ഓർമ്മകൾ ഉണർത്തി അടവിപ്പുഴുക്ക് ഉത്സവം അരങ്ങേറും. ദേശവാസികൾ കാർഷിക വിളകൾ ശേഖരിച്ചു പുഴുക്ക് ഉണ്ടാക്കി എല്ലാവരും ചേർന്ന് കഴിക്കുന്നതാണ് ചടങ്ങ്. രാത്രി ഒരു മണിയോടെ കുതിര, ഭൈരവി, യക്ഷി, മറുത എന്നീ കോലങ്ങളും വിനോദങ്ങളും കളത്തിൽ എത്തും. ഭൈരവി കോലവും കടന്നുവരും. തുടർന്ന് മലദൈവങ്ങളുടെ പ്രീതിക്കായി പള്ളിപ്പാന നടക്കും. പുലർച്ചെ അഞ്ചരയോടെകൂടി ക്ഷേത്രത്തിന്റെ പടിഞ്ഞാറെനടയിൽ കരക്കാർ കൃത്രിമവനം സൃഷ്ടിച്ചു അടവി കൊണ്ടാടും. "ഉടുമ്പ് ഉടുമ്പും തേത്ത തെയ് തെയ് പൊത്തിൽ ഉടുമ്പും തേത്ത തെയ് തെയ് "-എന്ന വായ്‌ത്താരി ചൊല്ലി കരക്കാർ കൈ കോർത്തു പിടിച്ചു അഗ്നിക്കു വലംവെച്ചു തുള്ളും.  മ​ല ദൈ​വ​ങ്ങ​ളു​ടെ പ്രീ​തി​ക്കാ​യി ന​ട​ത്തു​ന്ന ച​ട​ങ്ങാ​ണ് പ​ള്ളി പാ​ന. ഭ​ക്ത​ർ വ​ഴി​പാ​ടാ​യി കൊ​ണ്ടു​വ​രു​ന്ന നൂ​റു​ക​ണ​ക്കി​ന് ക​രി​ക്കു​ക​ൾ പാ​ന​കു​റ്റി ഏ​ന്തി എ​ത്തു​ന്ന പാ​ന​ധാ​രി, ആ​ർ​പ്പു​വി​ളി​ക​ളു​ടെ ആ​ര​വ​ത്തി​ൽ അ​ടി​ച്ചു​ട​ക്കും. പോ​രി​ന് വി​മു​ഖ​ത കാ​ട്ടി​യ ദാ​രി​കാ​സു​ര​നെ, വൃ​ക്ഷ​ല​താ​തി​ക​ൾ പി​ഴു​തെ​റി​ഞ്ഞു ഭ​ദ്ര​കാ​ളി, പ്ര​കോ​പി​പ്പി​ച്ച്​ യു​ദ്ധ​ത്തി​ന്​ പ്രേ​രി​പ്പി​ച്ച​തി​ൻറെ സ്മ​ര​ണാ​ർ​ഥ​മാ​ണ് അ​ട​വി ന​ട​ത്തു​ന്ന​ത്. 

ശ്രീഭദ്രാ പടയണിസംഘമാണ് കോട്ടാങ്ങൽ കരയുടെ പടയണിക്ക് നേതൃത്വം നടത്തുന്നത്.  

## അവലംബം


വർഗ്ഗം:പടയണി
നെടുംപ്രയാർ പടയണി

പത്തനംതിട്ട ജില്ലയിലെ നെടുംപ്രയാർ തേവലശ്ശേരി ദേവീക്ഷേത്രത്തിൽ നടക്കുന്ന അനുഷ്ഠാനകലയാണ് നെടുംപ്രയാർ പടയണി.

## പടയണി
മീനമാസത്തിലെ മകം, പൂരം, ഉത്രം ദിവസങ്ങളിലായി മൂന്ന് ദിവസത്തെ പടയണി അനുഷ്ഠിക്കപ്പെടുന്നു. ഉത്രം ദിവസമാണ് വലിയ പടയണി. ചുവടിലും അടവിലും മറ്റു പ്രദേശങ്ങളിൽ കാണാത്ത സുന്ദരയക്ഷി ഇവിടുത്തെ പ്രത്യേകതയാണ്. നെടുംപ്രയാർ ശ്രീദേവി പടയണിസംഘമാണ് അവതരിപ്പിക്കുന്നത്. ഇവിടെ ഇതോടൊപ്പം തീയാട്ടുത്സവവും നടക്കുന്നു. 

## അവലംബം



വർഗ്ഗം:പടയണി
ചൂട്ടുവെപ്പ്

പടയണി തുടങ്ങുന്നതിന്റെ മുന്നോടിയായുളള ഒരു ചടങ്ങാണ് **ചൂട്ടുവെയ്പ്**. 

## ചടങ്ങ്
ഉണങ്ങിയ ഓലമടലുകൾ ചുരുട്ടിക്കെട്ടിയതിന്റെ അഗ്രം ആണ് ചൂട്ടുകറ്റയായി ഉപയോഗിക്കുന്നത്. ഈ ചൂട്ട് അതാത് ദിവസത്തെ ചടങ്ങുകൾ അവസാനിക്കുന്നതുവരെ കെട്ടുപോകാൻ പാടില്ല. ചൂട്ടുകറ്റയും, തേങ്ങയും കൊണ്ടുവരുന്നത് പരമ്പരാഗത മായി അവകാശപ്പെട്ട കുടുംബക്കാരാണ്. പടയണിയുടെ നടത്തിപ്പിനാവിശ്യമായ ചൂട്ട്, കരിക്ക്, തേങ്ങ എന്നിവ ശേഖരിക്കുന്നത് തെങ്ങുകയറ്റം കുലത്തൊഴിലായി സ്വീക രിച്ച തണ്ടാൻ' ജാതിയിൽപ്പെട്ടവരാണ്. പ്രധാന ചടങ്ങുകൾ ആരംഭിക്കുന്ന ദിനം ശ്രീകോവിലിലെ വിളക്കിൽ നിന്ന് പൂജാരി കത്തിച്ചുകൊടുക്കുന്ന ചൂട്ട് ആർപ്പും കുരവയുമായി ക്ഷേത്രത്തിന് വലത്തു വെച്ച് കാവിന്റെ മൂലയ്ക്ക് കൊണ്ടുവെയ്ക്കുന്നു. ഈ ചൂട്ട് പടയണിയിൽ വളരെ പ്രധാനപ്പെട്ടതാണ്. എല്ലാ ദിവസവും ഇപ്രകാരം ചൂട്ടുവലത്ത് ഉണ്ടായിരിക്കും. ഈ ചൂട്ടിന്റെ വെളിച്ചത്തിലാണ് കോലം തുളളുന്നത്. 

ചൂട്ടുവെളിച്ചത്തിൽ പടയണി ആശാൻ കൈമണിയുടെ സഹായത്തോടെ പച്ച തപ്പിൽ ഗണപതിയും പടിവട്ടവും കൊട്ടി പ്രാകൃത ശബ്ദത്തിൽ ദേവതയെ “ഈ ഹൂ...' എന്ന് മൂന്നു പ്രാവശ്യം ഉറക്കെ വിളിക്കുന്നു. ജനങ്ങളും ഇതുപോലെ ചെയ്യു 
ന്നു. ഇപ്രകാരം പടയണി കാണാൻ ദേവതയെ വിളിച്ചിറക്കുന്ന അനുഷ്ഠാനത്തിന് “വിളിച്ചിറക്കൽ', 'കൊട്ടി വിളിക്കൽ "പച്ചപ്പും കൈമണിയും' എന്നിങ്ങനെ പല പേരു കളുണ്ട്. ഇത് പതിനാല് ദിവസം വരെ നീളാറുണ്ട്. എല്ലാ ദിവസവും ആദ്യ ഇനമായ മേളം ഏഴര നാഴിക ഇരുട്ടിക്കഴിഞ്ഞ് ആരംഭിക്കുന്നു. പിന്നീട് തപ്പ് കാച്ചി വിവിധ താളങ്ങൾ വായിക്കുന്നു. ഗണപതി, ജീവ, ഏടായം തുടങ്ങിയവയാണ് താളങ്ങൾ. കൊട്ടിവിളിച്ചാൽ ഗണകൻ തേങ്ങാമുറിച്ച് പറയുന്ന ഫലം, പടയണിക്കാലത്ത് ജനങ്ങൾ അനുഭവിക്കേണ്ടിവരുന്ന ഗുണദോഷങ്ങളുടെ മുന്നറിയിപ്പാണെന്നു കരുതിപ്പോരുന്നു.  ദേവതയെ പ്രീതിപ്പെടുത്തി സമൃദ്ധി നേടണം എന്ന ചിന്തയാൽ ഗ്രാമവാസികൾ ഒത്തു ചേരുന്നു. ചുട്ടുവെച്ച് പച്ചത്തപ്പുകൊട്ടി വിളിച്ചാൽ ദേവതാസ്ഥാനത്തിനു മുമ്പിലുളള വിശാല സ്ഥലമായ പടയണിക്കളത്തിലേക്ക് ദേവത ഇറങ്ങിവരും എന്ന് ഗ്രാമീണർ വിശ്വസിക്കുന്നു. 

## അവലംബം


വർഗ്ഗം:പടയണി
മോപ്പസാങ് വാലത്ത്

കേരളീയനായ ചിത്രകാരനായിരുന്നു മോപ്പസാങ് വാലത്ത് (1965 - 11 ഫെബ്രുവരി 2025).  കേരള ലളിത കലാ അക്കാദമിയുടെ പ്രത്യേക പുരസ്കാരം 1982  ൽ ലഭിച്ചിട്ടുണ്ട്.
ജലച്ചായം മാധ്യമമാക്കിയായിരുന്നു പ്രധാനമായും ചിത്ര രചന നടത്തിയിരുന്നത്. നെടുമ്പാശ്ശേരി വിമാനത്താവളത്തിലെ കലാമണ്ഡലം ഗോപിയുടെ നവ രസങ്ങളുടെ ചിത്രീകരണം ഏറെ ശ്രദ്ധേയമായിരുന്നു.

## ജീവിതരേഖ
എറണാകുളം ചേരാനെല്ലൂർ സ്വദേശിയായ അദ്ദേഹം കോട്ടയം പുത്തനങ്ങാടി ഐശ്വര്യ ഗാർഡൻസിലായിരുന്നു താമസം. പ്രശസ്ത ചരിത്രകാരൻ വി.വി.കെ.വാലത്തിന്റെ മകനാണ്. എറണാകുളം സെന്റ് ആൽബർട്സ് കോളേജിലെ പഠനകാലത്തുതന്നെ വരയിലേക്കു കടന്നു. കോളജ് പഠനകാലത്തു സുഹൃത്തുക്കൾക്കു ഷർട്ടിൽ ഫാബ്രിക് പെയിന്റിംഗ് ചെയ്തുകൊടുത്തായിരുന്നു തുടക്കം. പിന്നീട് ജലച്ചായ ചിത്രങ്ങളിലേക്ക് മാറി. കേരള ലളിതകലാ അക്കാദമിയുടെയും ചിത്രകലാ പരിഷത്തിന്റെയും നിരവധി ക്യാമ്പുകളിലും പ്രദർശനങ്ങളിലും പങ്കെടുത്തു. കഥകളിയുടെയും കേരളീയ രംഗകലകളുടെയും ജലച്ചായ രചനകളിലൂടെ മോപ്പസാങ് ചിത്രങ്ങൾ പ്രസിദ്ധമാണ്.

1982ൽ ലളിതകലാ അക്കാദമിയുടെ പ്രത്യേക ബഹുമതി നേടിയിരുന്നു.  എൻ.ബി.എസി ൽ ദീർഘകാലം പബ്ളിക്കേഷൻ മാനേജരായി ജോലി ചെയ്തു.  സ്വയം വിരമിച്ച് മുഴുവൻ സമയ ചിത്രകാരനായി. എഴുത്തുകാരൻ സോക്രട്ടീസ് വാലത്ത്, ഐൻസ്റ്റിൻ വാലത്ത് എന്നിവർ സഹോദരങ്ങളാണ്.

ന്യൂമോണിയ ബാധിച്ച് 11 ഫെബ്രുവരി 2025 ന് കൊച്ചിയിൽ വച്ച് മരണമടഞ്ഞു.

ഭാര്യ മിനി. മകൻ ചിത്രകാരൻ വാൻഗോവ്. മകൾ ഏയ്ഞ്ചൽ

## പുരസ്കാരങ്ങൾ
* 1982ൽ ലളിതകല അക്കാദമിയുടെ പ്രത്യേക ബഹുമതി 
## അവലംബം


വർഗ്ഗം:കേരളത്തിലെ ചിത്രകാരന്മാർ
വർഗ്ഗം:ഫെബ്രുവരി 11-ന് മരിച്ചവർ
വർഗ്ഗം:2025-ൽ മരിച്ചവർ
വർഗ്ഗം:1965-ൽ ജനിച്ചവർ
ഗണപതിക്കോലം (പടയണി)

പടയണിയിലെ ഒരു പാളക്കോലമാണ് **ഗണപതിക്കോലം.**. പിശാചുകോലം എന്നും വിളിക്കാറുണ്ട്. പടയണിയിലെ ഗണപതിക്കോലം പുരാണത്തിലെ ഗണപതിയെയല്ല പ്രതിനിധീകരിക്കുന്നത്. കോലം തുളളലിൽ ആദ്യം കളത്തിലെത്തുന്ന കോലം എന്ന നിലയിലാണ് ഗണപതി എന്നു വിളിക്കുന്നത്. 

പടയണിയിലെ കോലങ്ങളിൽ ആദ്യം തുളുന്നത് ഗണപതിയാണ്. തുടർന്ന് എല്ലാ ദിവസവും ഗണപതിയുണ്ടായിരിക്കും. ആദ്യത്തെ കുറേ ദിവസം ഗണപതിയെത്തുടർന്ന് ഒന്നോ രണ്ടോ കോലങ്ങളേ ഉണ്ടാകാറുള്ളൂ. കോലങ്ങളുടെ എണ്ണം ക്രമേണ വർദ്ധിക്കുന്നു.  ചില സ്ഥലങ്ങളിൽ ആദ്യം വരുന്ന പിശാചുകോലത്തിന് ഗണപതിക്കോലം എന്നു പറയുന്നു. കോലങ്ങളുടെ രൂപത്തിലും തുളളലിലും പാട്ടിലും വ്യത്യാസമുണ്ട്. ഗണപതിക്കോലത്തിന്റെ പാട്ട് ശിവസ്തുതിപരമാണ്. സമ്പൽസമൃദ്ധിക്കും സമാധാനത്തിനുമായാണു പിശാചുകോലം തുള്ളുന്നത്‌. നന്മയുണ്ടാവാൻ മനുഷ്യൻ ആരാധന നടത്തുന്ന സങ്കൽപ്പമാണു ഗണപതിക്കോലമായി എത്തുന്ന പിശാചുകോലത്തിൻറെ പിന്നിൽ. ഗണപതിക്കോലത്തിനു കാപ്പൊലി ഉണ്ടാകും. കരക്കാർ ഇരു വശത്തു നിരന്നു നിന്ന് ചൂട്ടു കറ്റകൾ ഉയർത്തി ആർപ്പു വിളികളോടെ കോലത്തെ വരവേറ്റു കളത്തിലേക്ക് കൊണ്ട് വരുന്നതിനാണ് കാപ്പൊലി എന്ന് പറയുന്നത്. വിനോദം ഉൾപ്പെടുത്തിയിട്ടുള്ള അവതരണമാണ് ഗണപതിക്കോലത്തിന്റെ പ്രത്യേകത.


കൈലാസമാമാലമേലുമയിരുന്തകാലമേ
ഉമയാൾ ഭഗവതിയ്ക്ക് പീണിപ്പാടായ്കിടന്നരുളും
വിരിപ്പുടത്തിൽ തടിപോലെ
കിടന്നരുളും ദേവതയ്ക്ക്
ഓരാണ്ട് പാൽകുടിയാഞ്ഞാ
രുനെല്ലിന്റന്നും ചെല്ലാഞ്ഞ്
ആറുപോലെ തോടുവെട്ടി
തോട്ടകത്തൊരിലയുമിട്ട്
കുന്നുപോലെ ചോറു കൂട്ടി
കൂട്ടത്തോടെ നെയ്യൊഴിച്ച്
നിനക്കിട്ട് ചോറ്റു കുന്നിൽ
എന്തെല്ലാം താണുവായ
ആടുതന്റെ തലയുമുണ്ട്.
ഇളമാൻ തന്റെ ശിരസ്സുമുണ്ട്
കോഴി തന്റെ കരളെചൊല്ലി
കൊണ്ടാടുന്നേൻ പിശാ
ഊട്ടുവാൻ ഞാൻ നിന്നെയിപ്പോൾ
ഉണ്ടാഴിക പേപിശാ
കാട്ടുവാൻ ഞാൻ നിന്നെയിപ്പോൾ
കണ്ടൊഴിക പേപിശാചേ
ഉണ്ടാഴിക കണ്ടൊഴിക
വൻപിണിയോ തീർന്നൊഴിക
പോകുന്നേൻ പോകുന്നനോ
ഞാനോ ഞാൻ പോകുന്നനോ
ചൊല്ലെഴും പനമിറ്റത്തു ദേവിയേ
കൈതൊഴുന്നേൻ
 എന്നിങ്ങനെയാണ് ഗണപതിക്കോലത്തിന്റെ പാട്ടു പോകുന്നത്. 


നിനക്കിട്ട ചാറ്റിനക
ന്തുണ്ടന്റെ കൊതിപ്പിശാചേ
നിനക്കിട്ട ചോറ്റിനക
താമയുടെ തലയുമുണ്ട്
ആമയുടെ തലയുമുണ്ട്
കാളിതന്റെ കുടലുമുണ്ട്
കോളിതന്റെ കുടലേച്ചൊല്ലി
ക്കൊണ്ടാടുന്നെൻ പേഷണങ്ങൾ
ആമയും വരാലുമായി
ട്ടഴകിനൊടേയുട്ടുവൻ ഞാൻ
ഊട്ടുവൻ ഞാൻ നിന്നെയെടാ 
ഉണ്ടാഴികാ എരിപ്പിശാ



ആമ്പിശാചും പോന്നൊഴിക
പെമ്പിശാചും പോന്നൊഴിക
അള്ളുപിശാചും പോന്നൊഴിക്കാ
മുള്ളുപിശാചും പോന്നൊഴിക
എരിപ്പിശാചും പോന്നൊഴിക
മരപ്പിശാചും പോന്നൊഴിക്കാ"
വരികളുടെ അവസാനം  പോന്നൊഴിക്കാ എന്നു പ്രാസപ്പെടുന്നതു കാണാം. 


## അവലംബം



വർഗ്ഗം:പടയണി
കാലൻകോലം (പടയണി)

പടയണിയിലെ ഒരു പാളക്കോലമാണ് **കാലൻകോലം.**

മാർക്കണ്ഡേയ ചരിത്രമാണ് കാലൻകോലം തുള്ളുന്ന പാട്ടിൻറെ ഇതിവൃത്തം. കാലൻ കോലത്തിൻറെ തളരാത്ത കായബലവും ചടുലതയും മേളത്തിൻറെയും ആർപ്പിൻറെയും അകമ്പടിയും ഭീതിജനകമായ അന്തരീക്ഷമാണ് സൃഷ്ടിക്കുക.
നെഞ്ചുമാലയും അരമാലയും ധരിച്ച് മുഖമാകെ എണ്ണയിൽ ചാലിച്ച കരിപൂശി തലയിൽ കിരീടം പോലെ കോലം ധരിച്ച് വലം കൈയിൽ വാളും ഇടം കൈയിൽ പന്തവും പാശവുമായാണ് കാലൻ കോലം കളത്തിലെത്തുക.
പടയണിയിലെ തുള്ളൽ സമ്പ്രദായങ്ങളെല്ലാം സ്വായത്തമാക്കിയ കലാകാരന്മാരാണ് കാലൻ കോലം തുള്ളുക. കലാകാരൻറെ അഭ്യാസപാടവവും അനുപമമായ കലാബോധവും സവിശേഷമായ കായശേഷിയും കാലൻ കോലത്തിൽ ഒന്നിക്കുന്നു.
ദ്രുതചലനത്തിൻറെ ശക്തിയിൽ പന്തം അണയാനിടവന്നാൽ രണ്ടാം വേഷക്കാരൻ കത്തിച്ചുകൊടുക്കും. രണ്ടാം വേഷക്കാരൻ കാലം കോലത്തിൻറെ അരപ്പട്ടയിൽ പുറകിൽ നിന്ന് പിടിച്ചിരിക്കും. പന്തത്തിന് വേണ്ടി കാലൻ കോലവും രണ്ടാം വേഷക്കാരനുമായി ബലപ്രയോഗം നടത്തുന്നതും കാണാം. തുള്ളലിനവസാനം കാലപാശം വിട്ടൊഴിയുന്നു എന്ന സങ്കൽപ്പത്തിൽ ഉറഞ്ഞു വീഴുന്ന വേഷക്കാരനെ കോലമഴിച്ചുമാറ്റി എടുത്തുകൊണ്ടു പോവുന്നു. 

കാലൻ കോലത്തിന്റെ പുരാവൃത്തത്തിൽ അനേകം കഥാപാത്രങ്ങളുണ്ടെങ്കിലും അരങ്ങത്ത് ഒരു കോലം മാത്രമേ വരുന്നുള്ളു. ശിവൻ കോലമെന്നും കാലാരിക്കോലമെന്നും പേരുള്ള രണ്ടു കഥാപാത്രങ്ങൾ നേരിയ വ്യത്യാസങ്ങളോടെ ചില സ്ഥലങ്ങളിൽ തുളളാറുണ്ട്. അതി പ്രാചീനയുഗത്തിൽ ശിവനെ സൃഷ്ടിയുടെയും സംഹാരത്തിന്റെയും മൂർത്തിയെന്ന നിലയ്ക്ക് കാലപുരുഷനായി സങ്കല്പിച്ചു. ഭൂരിഭാഗം സ്ഥലങ്ങളിലും കാലൻ കോലത്തിന് മൂന്ന് മുഖങ്ങളേയുള്ളൂ. എന്നാൽ ചില സ്ഥലങ്ങളിൽ തുള്ളൽക്കാരന്റെ മുഖം കൂടാതെ നാല് മുഖങ്ങൾ കൂടി വരച്ചു ചേർക്കാറുണ്ട്. പഞ്ചമുഖനായ ശിവനെ പ്രതിനിധീകരിക്കാനാണിത്.

ഏകദേശം രണ്ടുരണ്ടര അടിയോളം ഉയരം വരുന്ന കിരീടസമാനമായ കോലമാണ് കാലൻ കോലം. ഇതിന്റെ നിർമ്മാണത്തിന് പതിനഞ്ചുപാള ആവശ്യമായി വരുന്നു. കൂമ്പൻ തൊപ്പി ഘടിപ്പിച്ച ചട്ടത്തിൽ തൊപ്പി മറ, പ്രഭ, രണ്ടുകാത് രണ്ടു നാഗമുഖം, ഒരു കിമ്പിരി, ഒരു പച്ചമുഖം എന്നിവ പ്രത്യേകം എഴുതി ചേർക്കുന്നു. മുഖത്ത് മനയോലയിട്ട് കണ്ണും കുറിയും ദംഷ്ടയും വച്ച് വലതു കയ്യിൽ വാളും ഇടതുകയ്യിൽ പന്തവും പാശവും പിടിച്ചാണ് കോലം കളത്തിലെത്തുന്നത്. കാലൻ കോലത്തിന്റെ മൂന്നുമുഖങ്ങൾ കാലത്തിന്റെ പ്രതിരൂപങ്ങളായിട്ടു കണക്കാക്കുന്നു.


ഏറുമൊരു തേരിൽ വിളയാടും ഹരനോട
ങ്ങാദരാൽ വരം വരിച്ചു കൊണ്ടു വിപ്രദേവൻ
ഏറെ മോദമോടു തന്റെ മന്ദിരേ ഗമിച്ചി
ട്ടേക കാര്യമായ് വസിച്ചു ഭാര്യയോടു കൂടി
ആറു ചൂഡൻ തമ്പുരാന്റനുഗ്രഹ പ്രകാരം
ആദരേണ ഗർഭവും ധരിച്ചു ഭാര്യ താനും
വേറൊരാത്മ ചിന്തയന്യേ വേദിയേന്ദ്രനപ്പോൾ
വേഗമോടു പുംസവനാദിക്രിയകൾ ചെയ്തു
പത്തു മാസവും തികഞ്ഞു പത്നി നോവു പൂണ്ടി
ട്ടുത്തമ ദിനത്തിലാശു പെറ്റു ബാലനേയും
ജാതമോദമോടു ജാത കർമ്മവും കഴിച്ചു പിന്നെ
ജ്ഞാതി വർഗ്ഗമൊത്തു മാസമാറു ചെന്ന നാളിൽ
ധന്യ ബാലനിട്ടു പേരു മാർക്കണ്ടേയനെന്ന്
അന്നവും കൊടുത്തുടൻ പ്രസന്നനായ്‌ വളർത്തിനാൻ
 - എന്നിങ്ങനെയാണു കാലൻകോലത്തിന്റെ പാട്ട്. 

## അവലംബം


വർഗ്ഗം:പടയണി
മാടൻകോലം (പടയണി)

പടയണിയിലെ ഒരു പാളക്കോലമാണ് **മാടൻകോലം**.

പടേനി കളത്തിൽ രംഗത്തു വരുന്ന ചുരുക്കം പുരുഷ കഥാപാത്രങ്ങളിൽ ഒന്നാണ് മാടൻ കോലം. നിഴൽ നോക്കി അടിച്ചു കൊല്ലുന്ന ദുർദേവതയാണ് മാടനെന്നാണ് സങ്കൽപ്പം. ഒറ്റപ്പാളയിൽ തീർത്ത മുഖാവരണവും നെഞ്ചുമാലയുമാണ് മാടൻ കോലത്തിൻറെ വേഷം. തൊപ്പി മാടൻ, വടിമാടൻ, പുള്ളിമാടൻ, ചെറ്റമാടൻ, തൊപ്പി മാടൻ, ചുടലമാടൻ, കാലമാടൻ എന്നിങ്ങനെ പല പേരുകളിൽ അറിയപ്പെടുന്ന മാടൻ കോലങ്ങളുണ്ട്. എന്നാൽ സാധാരണയായി പൊതുവെ കാണപ്പെടുന്നത് വടിമാടൻ കോലമാണ്.  പശുപതി സങ്കല്പത്തിലുള്ള മാടൻ കോലം കന്നുകാലികൾക്ക് ദോഷം വരാതെ ഇരിക്കാൻ എഴുതി തുള്ളുന്ന കോലം ആയി കണക്കാക്കുന്നു. 

ശിവമുടിക്ക് സമാനം കോലത്തിന്റെ മുകൾ ഭാഗം വെട്ടിയ നിലയിലുള്ള മുഖ മറയാണ് കോലം. നെഞ്ചുമാലക്കു പൂണൂൽ ചേർത്തിട്ടുണ്ട്.തോളിൽ വടിയും താങ്ങി മാമല പൊലിറങ്ങി വരുന്ന പൊണ്ണൻ ആയി മാടൻ കോലത്തെ കാണുന്നു. 
നല്ല മനുഷ്യർക്കും, ബലി തരുന്നോർക്കും, ഭരണ കർത്താക്കൾക്കും, ഭസ്മം ധരിച്ചവർക്കും, പേടിച്ച് ഒളിച്ചോർക്കും, ഉരിയാടാ പ്രാണികൾക്കും  ഒന്നും മാടന്റെ കയ്യാൽ മരണം ഉണ്ടാകരുതെന്ന പ്രാർഥന കാണാം. 
തൊപ്പിമാടന് തൊപ്പിയുണ്ടായിരിക്കും. വടി മാടന് വടിയും. ഇടതുകൈ കിളത്തി മുന്നോട്ടും വലതു കൈ പിന്നോക്കമാക്കി മുന്നോക്കം വച്ചും ഇടയിലൂടെ പിടലിയോട് ചേർത്ത് വച്ചിരിക്കുന്ന വടി ബലപ്പെടുത്തി ആകാശത്തേക്ക് നോക്കിക്കൊണ്ടാണ് മാടൻ കോലം തുള്ളുന്നത്. 

## അവലംബം
പടയണിപ്പാട്ടുകൾ ഭാഷ, ആഖ്യാനം സമൂഹം- പൂർണ്ണിമ അരവിന്ദ് 


വർഗ്ഗം:പടയണി